Luxplus - MobilePay.dk\nMan skal være dér, hvor ens kunder er\nIngen risiko for, at kortet udløber eller spærres. Og højere konverteringsrate, når kunden går fra ordrebestilling til betaling. Det er årsagerne til, at Luxplus betragter MobilePay Subscriptions som en vigtig forudsætning for at kunne drive en velfungerende virksomhed.\nLuxplus er en medlemsklub, der tilbyder kunderne store besparelser på f.eks. hudpleje- og helseprodukter. Fra virksomhedens start kunne nye medlemmer kun oprette en abonnementsaftale baseret på betalingskort. Men kort udløber eller bliver spærret. Og så stopper pengestrømmen fra kunden brat.\nOpret betalingsaftaler nemt og hurtigt\nDa MobilePay lancerede sin løsning for faste betalinger, var direktør Martin Schultz derfor ikke i tvivl: Nu kunne virksomheden tilbyde fire millioner danske MobilePay-brugere at oprette en betalingsaftale lynhurtigt og nemt. Og med sikkerhed for, at kortet altid fungerer og er opdateret.\n"Vi er bestemt ikke blevet skuffede. MobilePay Subscriptions er stadig ret nyt, men appellerer til mange af vores kunder og er i konstant vækst. I dag betales omkring 10% af alle faste regninger med MobilePay. Om et års tid vil det helt sikkert være endnu højere,” forudser Martin Schultz.\n“... i min optik kan man simpelthen ikke længere tillade sig som virksomhed at undlade at have MobilePay og MobilePay Subscriptions\nHan er især meget tilfreds med konverteringsraten, det vil sige hvor stor en andel af kunderne, der ikke bare etablerer en ordre, men også betaler for den.\n”MobilePay sikrer en højere konverteringsrate. Det er en central faktor for os. I en branche som vores er der også kunder, som afmelder sig hurtigt igen. Men i min optik kan man simpelthen ikke længere tillade sig som virksomhed at undlade at have MobilePay og MobilePay Subscriptions,” siger Martin Schultz:\n”Man skal være dér, hvor ens kunder er. Det er i stigende grad via mobilen. Og her foretrækker rigtigt mange kunder MobilePay.”\nFakta om MobilePay Subscriptions\n+250 virksomheder bruger MobilePay Subscriptions\n+190.000 brugere betaler med MobilePay Subscriptions\n+120.000 transaktioner om måneden\n+40 mio. kr. i månedlige betalinger


Bobler/Bubbles: June 2005\nVin i blomst\nVinblomster i Verzy ved midsommer.\nTo ugers hedebølge har speedet vinen gevaldigt op, og i midten af sidste uge så vi årets første blomster, her på Chardonnay-druer nedenfor Verzy.\nTommelfingerreglen lyder så, at vi skal høste om 100 dage. Altså et stykke ind i oktober. Vi får se.\nHer i huset husker vi stadig 2003, hvor høsten var stort set overstået, da vi vendte hjem fra ferie i Danmark. August måneds uhørt varme vejr det år fremskyndede høsten med adskillige uger i løbet af meget kort tid, så vi nåede først frem den sidste dag.\nIndsendt af Sol kl. 9:59 PM No comments:\nNyt juni 2005\n09.06.2005: Syv ud af 10 franske vinbønder stemte nej til den europæiske forfatning den 29. maj i år. I sydfranske byer som Montpellier, Nimes og Marseilles afviste hele otte ud af 10 vinfolk traktaten, viser tal som analyseinstituttet Ipsos har samlet for avisen Le Figaro. Især de små vinbønder er nervøse ved udsigten til at yderligere europæisk integration vil betyde flere regler. Netop Languedoc-Roussillon er blandt de mest kriseramte, franske vinområder, og forskellige former for voldelige demonstrationer og hærværk mod andre firmaer i vinbranchen har her hørt til dagens uorden de seneste måneder. Et flertal af de ledende vinpersonligheder i Bordeaux havde på forhånd valgt at advokere for et ja til traktaten, skriver Decanter.com. Men trenden i vinbranchen fulgte altså den øvrige i Frankrig med et ja fra den rigeste, borgerlige elite og nej fra resten.\n16.06.2005: Reims har ry for at være en rig by pga. de mange champagnehuse. Men rent faktisk bidrager de noble bobler kun med 3,6 procent af byens samlede beskatningsgrundlag. Det oplyser borgmester Jean-Louis Schneiter til den regionale avis l'Union. Blandt de 10 største virksomheder i Reims finder man Veuve-Clicquot Ponsardin og glasværket VMC med hver omkring 500 ansatte.\n20.06.2005: Det bliver stadig mere populært at købe vin over nettet. Salget er nu oppe på 2,7 milliarder kroner, hvoraf en tiendedel er franske vine, heriblandt også vine fra Champagne. Det øger naturligvis den samlede pris en del, fordi en flaske champagne skal emballeres behørigt, før den kan sendes med posten. Ved køb af seks eller 12 flasker er prisen væsentligt billigere end den normale udsalgspris i Danmark. En vinbekendt fortalte mig forleden, at hun jævnligt sender champagne til sit hjemland Sverige, og at hun stadig kan sælge til gode, konkurrencedygtige priser. Ikke fordi Systembolaget er glade for korrespondencen, men de har endnu ikke været i stand til at forhindre den.\n20.06.2005: En ny type champagneprop blev forleden præsenteret på Vinexpo i Bordeaux. Det gamle franske firma, Au Liégeuer, har fundet på at udskifte den traditionelle korkprop med en ny type, som de har døbt SpoomFizz. Fidusen er ifølge firmaet, at det er lettere at styre, om man ønsker at åbne flasken med et stille "pop", eller man vil lade boblerne skumme over i bedste Tour-de France stil. Pudsigt nok, mener jeg jo efter en del års research, at det ikke er noget problem at styre med traditionelle propper heller. Og jeg kan endda konstatere, at jeg - som kvinde - er i målgruppen for SpoomFizz. Måske, når de ellers i forvejen svage armkræfter svinder yderligere...\n24.06.2005: EU's konkurrencemyndigheder har givet Pernod Ricard lov til at overtage den britiske gruppe Allied Domecq, der bl.a. ejer Mumm. Dog under forudsætning af at bl.a. whiskymærkerne Glen Grant, Old Smuggler og Braemar bliver sogt fra. Den franske spiritusgigant skal også opgive nogle af sine distributionsaftaler, hvilket ifølge en udtalelse fra konkurrencekommissær Neelie Kroos kontor vil sikre fortsat konkurrence. Et forsøg fra den amerikanske gruppe Constellations side på at overtage Allied Domecq for næsten af Pernod Ricard løb således ud i sandet.\n26.06.2005: Bliv hot med de hotte, og gør ligesom Victoria og David Beckham. Forleden brugte Englands mest omsladrede par 20.000 pund på en flaske champagne under et besøg i kendis-baren Les Caves du Roy i St Tropez. Flasken - en Methusalem, hvis indhold svarer til otte almindelige flasker champagne - ankom behørigt på sølvbakke med stjernekastere, mens musikken blev dæmpet. Ubetalelig reklame og imagebuilding for de franske bobler i al almindelighed. Sunday Mirror har hele historien.\n27.06.2005: Et af de store champagnemærker er måske ved at skifte hænder. Ifølge finansnyhedssitet AFX har Taittinger-gruppen kontakt med banker som BNP-Paribas og Rothschild for at analysere en stribe tilbud. Et salg er ifølge Le Figaro og La Tribune ventet, fordi den belgiske pengemand Albert Frere, der ejer en fjerdel af Taittinger-gruppen, ventes at trække sig ud. Taittinger-familien er en af de sidste gamle familier, der stadig står i spidsen for et et forretningsimperium, der udover den kendte champagne også omfatter et af Paris' bedste hoteller, Hotel du Crillon på Place de la Concorde. I alt 38 medlemmer af familien vil i tilfælde af salg skulle dele de omkring to milliarder euro, som et salg af samtlige aktiviteter ventes at indbringe. Ifølge Independents oplysninger kommer et salg i kølvandet på et langt internt familieslagsmål mellem personer, der er direkte involveret i forretningerne, og så de andre, der ønsker flere penge selv hellere end fortsat at se familiefirmaets værdier boome.\n29.06.2005: En engelsk vin har vundet førstepræmien som den bedste mousserende vin i verden i den engelske 2005 International Wine and Spirit-konkurrence, der sammenligner vine og spirituosa fra hele verden. RidgeView Merret Bloomsbury 2002 nåede førstepladsen i konkurrence med mousserende vine fra 55 lande. Den kommer fra Sussex i det sydlige England, og er blandet af de tre traditionelle champagnedruer Chardonnay, Pinot Noir og Pinot Meunier. RidgeView har i forvejen masser af priser fra hele verden, endda et par stykker fra champagnens hjemland, Frankrig. De engelske bobler konkurrerede ikke mod franske ditto, der deltager i deres egen klasse.\nVinturisme a la champenoise\nUdsigt over Veuve Clicquot Ponsardins terroir i Verzy.\nVi taler jævnligt om, at vi vil udvikle en form for vinturisme, og vi kunne forleden konstatere, at Champagnes store dame er kommet os i forkøbet.\nDet føler vi nu ikke som nogen skam, for ingen kan med rimelighed forvente at spise kirsebær med de store, endnu inden de er rigtigt i gang. Og idéen fejler ikke noget.\nHavens dag i Verzy\nFor et par weekender siden var det "havens dag" i Frankrig. Det er en weekend, hvor offentligheden får adgang til ellers normalt lukkede parker. Og netop enkens arvtagere havde altså besluttet at åbne le manoir her i Verzy.\nForhaven var pyntet i enkens orange farver.\nVerzys slot har nu mere tilfælles med en stor villa. Tager man imidlertid i betragtning, at den store - man kunne ligefrem sige unyttige - park beslaglægger et ukendt antal hektar i et Grand Cru område, hvor jorden i hvert fald ikke går til under en million euro per hektar, giver den fornemme betegnelse straks mere mening.\nHaven bugner af smukke roser, velklippede buksbomhække, en lille dam, et kinesisk drivhus og høje, gamle træer. Vi var dog mere interesserede i parcellerne på den anden side af den åbne port.\nHer fandt vi et af enkens store terroirs. Druerne fra Verzy er Grand Cru - altså højeste kvalitet - og de bliver da også brugt i de årgangschampagner, der bærer betegnelsen La Grande Dame.\nStenen udfor vinrækkerne angiver produktet.\nNærkontakt med stort terroir\nVi kunne konstatere, at trådhegnene, der holde Pinot Noir-planterne oppe, er lidt mere avancerede end dem, der normalt er i brug. Således kan den dobbelttråd, som man hæver i løbet af juni måned, anbringes i tre indstillinger mod normalt to.\nNår det færdige produkt har højere værdi, kan man selvfølgelig også bruge flere arbejdstimer på det. Såsom en ekstra spadseretur gennem rækkerne for at hæve trådene.\nVi studsede også over en serie navne, anbragt på fine ovale skilte i husets orange farver. Indtil det gik op for os, at det i virkeligheden er vinturisme udført på allermest elegante og elitære vis.\nEn finne oplevede superhøsten i 2004.\nVeuve Clicquot Ponsardin indlogerer simpelthen sine prestigeforbindelser på slottet i Verzy under høsten, og de får så mulighed for at klippe et par symbolske klaser, hvorpå deres navn for tid og evighed bliver anbragt i vinen. Respekt...\nVi forstod lige pludselig også, hvorfor enken ikke lejer eller låner sin herregård ud end ikke til almindelige ansatte.\nMan kan i øvrigt finde en masse interessante oplysninger om Veuve Clicquot Ponsardins forskellige champagnetyper, druerne og vejr- og dyrkningsmæssige forhold i de enkelte år, hvis man orker at klikke sig ned gennem hierarkierne på stedets website.\nDer er gjort klar til enkens eliteplukker i år.\nNu gør vi os selvfølgelig ingen illusioner om, at vi nogensinde kommer til at kombinere slotsophold med vinhøst med forgyldt saks. Men idéen er god.\nLæg dertil, at Champagne ligger bare halvanden times kørsel fra Paris, er kendt af alle og prestigefyldt som få. Oven i købet er det et af få vinområder i Frankrig, hvor vinen stadig høstes i hånden. 80'erne sommerjobs i den sydfranske vin er så godt som saga blot. Maskiner er billigere, og man kan planlægge sit arbejde mere effektivt med dem, forklarede en vinbonde fra Côtes de Castillon nær Saint Emilion os for nyligt.\nGammeldags høst på vej væk\nOgså i Champagne ændrer tiderne sig, og stadig flere vinfolk ansætter hold af østeuropæere eller sigøjnere, der sørger for egen forplejning under høsten. Men enkelte steder - som hos os og resten af familien i Soulières - foregår la vendange altså stadig på gammeldags vis.\nDet vil sige et hold plukkere bor hos os i den uges tid høsten varer og får en del af deres løn i form af kost og logi. Arbejdet er hårdt, stemningen speciel, og hele molevitten ender med et gilde og en dans.\nSådan som det var i Danmark engang, sådan som det var overalt i Frankrig engang, sådan er det altså stadig hos os i Champagne. Og det er måske en tradition, som var værd at kapitalisere på en eller anden måde.\nVin i Île-de-France\nVi er i øvrigt ikke de eneste, der sysler med tanker om turister. Sammenslutningen af vinbønder i Ile-de-France - endnu tættere på Paris - overvejer i øjeblikket, hvordan de kan tjene penge på nogle af metropolens årlige 45 millioner turister:\n"Vi er langt bagud, når det gælder vinturisme", siger således Christian de la Guéronnière, der er formand for sammenslutningen Vignerons Franciliens Réunis, til decanter.com.\nNu har han taget têten, og vil distribuere kort over områdets 145 vingårde til turistbureauerne i Paris. Man kan dog også finde dem her.\nChampagnes guld i rynkecreme\nChampagnes blå og grønne guld kan nu også anvendes udvortes. Et firma i Reims anvender druerne i en serie skønhedsprodukter, blandt andet rynkecreme.\nDet er biologen Pascal Commenil, der har fundet på at bruge en del af de overskydende druer i luksuscremer. Han fortæller til det franske nyhedsbureau AFP, at han til hvert kilo creme bruger 10.000 kilo druer. Derfor løber den gennemsnitlige pris for et af produkterne op i godt 750 kroner (100 Euro).\nForeløbigt anvender Pascal Commenil kun kernerne til sine produkter, men han siger, at også skindet har interessante egenskaber, som ikke er undersøgt til bunds.\nHvis man hælder mere til tesen om at skønhed kommer indefra, kan man fortsætte på gammeldags vis og nøjes med at drikke champagnen.\nSkønhedsserien kom på markedet i december sidste år under navnet Remensis.\n"Less is more" i vinen\nVinen får ikke lov at følge sin vildtvoksende natur.\n"Less is more" vil mange nok forbinde med al form for design. Men i virkeligheden kunne denne maksime også være enhver vinbondes motto. I hvert fald i Champagne, som er en af de få regioner i Frankrig, hvor vi fra april og henimod midten af juli jævnligt spadserer op og ned gennem rækkerne for at soignere planterne. Minimere dem.\nDet vil sige skære overflødige knopper og skud af, inden de når at danne bark. Når vi på denne måde trimmer planterne gennem hele vækstfasen, hjælper vi dem til bedre at økonomisere med energien. Det er vigtigt, for at de ikke så at sige brænder ud under den intense vækstfase allerede inden slutspurten, hvor druerne modner.\nMålet er ikke at producere mange men gode druer, og da vi også kun kan afsætte et givet antal kilo druer per hektar, er der ingen idé i at lave for mange. Men lige præcis hvor planten skal trimmes, er en vurderingssag, og det betyder endnu en timetung, manuel arbejdsopgave gennem de næste mange uger.\nVinen sætter hurtigt et virvar af unge skud.\nI virkeligheden er det vinterens beskæring, som vi følger op på denne måde. Allerede tilbage i januar klippede vi grundigt ned. Alligevel er der masser af nye skud både ved planternes fødder, på selve stammen og sine steder også på den ældste gren. Det er simpelthen ikke muligt at finde alle knopper om vinteren.\nDet er nu godt en måned siden, at årets første knopper begyndte at folde sig ud, og siden er vinen vokset derudaf.\nÅrets første to lyserøde og sammenkrøllede blade er for de mest udviklede skuds vedkommende allerede nået mere end 50 centimenter væk fra udgangspunktet. De højeste har passeret trådhegnets øverste tråd, og vi kan da også konstatere, at nogle vinfolk rundt omkring er begyndt at sommerklippe toppen. Altså skære skuddene af lige over den øverste række tråd.\nMængden af blade er også øget betragteligt. Vinterens og det tidlige forårs gråbrune parceller, præget af vinstubbe og træflis, er afløst af saftigtgrønne vinblade, hvis mængde er godt på vej til at forvandle rækkerne til sommerens tætte system af blade, sporer og grene. Det vil ikke vare længe, før vi også skal til at klippe siderne. En af de meget få arbejdsprocesser i vinen, der foregår i traktor, og som i øvrigt udføres for at undgå, at rækkerne bliver helt ufremkommelige.\nVinens hurtige vækst tager først af til juli.\nUnder den første og mest intensive vækst, der normalt fortsætter til ind midt i juli, kan hvert af vinplantens skud nå at sætte to nye blade om dagen.\nSkuddet får et vrid\nVi har stort set ladet vinen passe sig selv, siden vi var ude at binde op i april. Hvor tidligt, man begynder at trimme planterne, er lidt af en vurderingssag.\nI Champagne kan man i midten af maj begynde at fjerne overflødige knopper - det er det, der i fagsproget hedder ébourgeonnage - andre venter, til knopperne er skudt og vokset - processen hedder så épamprage. Vi er tilhængere af den sidste model.\nPrimært på grund af risikoen for forårsfrost. Champagne er et af de nordligst beliggende vinområder i Frankrig, og risikoen for frost så sent som i maj er en reel fare, som kan koste en del af årets produktion, hvis den kommer på det helt forkerte tidspunkt. Vi lader derfor de ekstra knopper sidde, til risikoen for frost er væk.\nArbejdet går ud på at fjerne alle overflødige skud. Planten har to mål i livet: At vokse og formere sig. Altså dels at danne mere træ dels at sætte frugt. Er der imidlertid for mange grønne skud først på sæsonen, vil der være mindre energi tilbage til at udvikle og modne druerne bedst muligt. Derfor fjerner vi simpelthen nogle af de grønne skud, der ellers ville blive til træ.\nFordi vi stadig befinder os tidligt i sæsonen, er skuddene endnu ikke hærdet til grene. De er stadig grønne, spændstige og fremfor alt helt bløde og lette at pille af. Man skal blot vride dem lidt, hvorpå de er nemme at hive af.\nDen overflødige kvist får et lille vrid.\nHvert skud skal kun drejes ganske lidt for at knække fint af helt inde ved roden. Når det grønne lag senere på sommeren udvikler sig til bark, er det langt sværere at fjerne skud, så det er vigtigt at blive færdig i tide.\nSpørgsmålet er så, hvordan man afgør hvilke af alle disse mange grønne skud, der skal snuppes af. Svaret er ganske enkelt bestemt af, hvordan vinen er beskåret.\nFølg Vallée de la Marne-modellen\nDa vores Pinot Meunier-planter er formet efter Vallée de la Marne-modellen, betyder det, at vi trimmer de nye skud efter samme princip.\nVallée de la Marne består af en gammel gren med et nu hærdet skud - altså en ung gren - fra sidste år i toppen. Dertil kommer en ung gren - ligeledes hærdet og med bark - med et antal nye skud og endelig stumpen med to knopper, der ligeledes har udviklet sig til to skud.\nUdover disse tre grundelelemeter og deres nye skud skal der ikke sidde mere end et enkelt eller to skud på planten, en af dem vil overtage rollen som ny stump med to knopper i forbindelse med næste beskæring. Alle yderligere skud bliver vredet af. Men så bliver der også knapt 20 tilbage, der normalt alle har sat hvad, der senere vil blive til druer.\nVinstokkens fod er helt renset for skud, den gamle gren til højre ligeså modsat den unge gren til venstre, der beholder sine skud.\nFoden bliver altid renset helt for skud. Ingen ved sine fulde fem lader vinen sætte druer tæt ved jorden. Dels er det sværere at forudse drueklasernes mængde og kvalitet, dels får druer tæt ved jorden generelt mere fugt, og er derfor mere udsatte for sygdom og skadedyr. Rent praktisk er druer, der sidder lavt, også mere besværlige at plukke, når vi henpå det tidlige efterår når til høsten.\nOgså vinstokkens ældste del, den gamle gren, bliver helt renset for eventuelle skud. Plantesaften skal helst stryge direkte til tops for at nære den unge del af planten og dens seks-otte skud, hvor den primære del af vindrueklaserne vokser. Findes der andre skud undervejs, vil en del af kraften blive brugt undervejs, og det er ikke meningen.\nDen unge gren med dens nye skud får lov at være i fred og stumpens to skud ligeså.\nForstå din vin hurtigt\nSådan lyder altså teorien, men som indenfor mange andre discipliner er der ofte et stykke vej fra teori til barsk virkelighed. Også hvad vin angår, og derfor er der som i sin tid under beskæringen ikke andet at gøre end at sætte sig ned og forstå sin plante, før man trimmer den.\nForstå, hvordan dens særlige udtryk for Vallée de la Marne hænger sammen. En plante kan have nogle svagheder, der betyder, at man har måttet nøjes med at beskære, som man kunne, snarere end at følge teorien i vinbondens store grundbog. Desuden står en plante aldrig helt alene. Hvis dens nabo således er meget ung eller måske ligefrem syg, kan det forekomme, at en plante producerer for to. Et fænomen, man må tage hensyn til, både når man beskærer, og når man trimmer.\nEt vinkelret skud har en uheldig retning og bliver fjernet.\nYderligere har visse skud en mildt sagt uhensigsmæssig placering. Står de vinkelret ud fra trådhegnet, nærmer risikoen for, at de vil blive knækket af en traktor eller en storm, sig de 100 procent. Man kan derfor ligeså godt fjerne dem, inden de har ædt alt for meget kraft til ingen nytte.\nDer er således rigeligt at tænke over, og til denne første og mest omfattende oprydning af planterne regner vi da også med en god times arbejde per række à 200 meter. Altså en kadence på noget i retning af tre planter i minuttet. Er man på den officielle akkord, siger det sig selv, at man ikke har tid til alt for mange overvejelser inden hvert vrid.\nPrincipielt fortsætter denne oprydning helt til planternes vækst løjer af henimod midten af juli. I ugerne efter denne første grundige gennemgang er det dog primært vinkelrette skud og så skud fra vinens nedre regioner - fødderne - der bliver pillet af. En arbejdsopgave, der kan udføres stort set per automatik og i fortsat let gang gennem rækkerne.\nNår skuddene har vokset sig lange nok, bliver de hejst op og sat fast. Det bidrager til den almindelige orden i vingården, men det afhjælper også de skader, et eventuelt uvejr kan forårsage.\nVinen løftes op\nTidspunktet er ikke kalenderfast. Tommelfingerreglen er noget i retning af "go", når 95 procent af de nye skud vil blive samlet op af tråden.\nDen dobbelte tråd er sat fast i det første ledige hak på jernpælen.\nPrincippet er som følger: Mellem jernpælene er spændt tre rækker tråd i forskellige højder. Den midterste række tråd, der er dobbelt, ligger udenfor vækstsæsonen på jorden. Når de nye skud efter den første intensive vækst har nået en bestemt længde - det er normalt i midten af juni - samler man den dobbelt tråd op og sætter den fast i et dertil indrettet hak, som sidder på alle jernpælene.\nHvis man har tænkt sig ordentligt om, da man beskar og siden trimmede, vil denne dobbelttråd samle størstedelen af de nye skud op og holde dem nogenlunde ordentligt på plads omkring hegnet. Det forudsætter dog, at man vælger det rigtige tidspunkt at hæve trådene på, og det er en hårfin vurdering.\nLøfter man for tidligt, altså når skuddene er for korte, vil for mange af dem falde ud igen. Det vil medføre en strafrunde gennem rækkerne, hvor man manuelt og plante for plante må anbringe hver eneste stængel reglementeret og korrekt mellem de to rækker tråd.\nLøfter man omvendt for sent, er det med risiko for, at storme eller haglvejr kan knække skuddene. Samme risiko har man i øvrigt efter hvert regnvejr, hvor en traktor kører gennem rækkerne for at sprøjte. Sygdomme og skadedyr er altid i vækst efter regn.\nHæver man på det rigtige tidspunkt, vil de fleste af skuddene følge med og blive pænt mellem de to rækker tråd.\nPælene har endnu et hak. Et par uger efter første løft får dobbelttråden en tand til og de hvide plasticklemmer, som vi pillede af tilbage i januar, bliver sat på plads igen for at holde dobbelttråden sammen omkring planterne.\nDermed er vinen spændt helt op til sommeren.\nIndsendt af Sol kl. 9:57 PM No comments:


Solbrille moden anno 2010 – Onpart.dk – Dansk Link Directory\nSolbrille moden anno 2010\nDate Added: juli 24, 2010\n2010 blev året, hvor nogle klassiske modeller holdt stand, mens andre etablerede mærker fik udbygget deres kollektioner med spændende modeller.\nRaybans Aviator og Wayfarer var endnu engang blandt de hotte modeller. Selvom modellerne toppede i 2009, så var efterspørgslen stadig stor i år. Dog var hypen meget mindre, men mange havde gemt deres køb fra sidste år, og der var således mange, som havde de to klassikere på i bybilledet.\nEt af de mere etablerede mærker kom med en spændende kollektion. Der er selvfølgelig tale om Tom Ford Solbriller. Selvom det er svært at følge op på bestsellere som Whitney og Jennifer, så indeholder 2010 kollektioner alligevel nogle spændende modeller.\nIsær modellen Nico er værd at holde øje med, da den tegner til at blive en ny bestseller. Dertil kommer modellerne Pablo, Brigitte og Clothilde.\nFranske Marc Jacobs kom også med nyt i 2010. Marc Jacobs solbriller har altid været kendt for det kreative design, samt de atypiske farver. Selvom det er linjen Marc by Marc jacobs, som har vist de mest spændende takter, så er det stadigvæk solbriller fra MJ.\nPrisniveauet er sænket lidt, men design og kvalitet er stadigvæk i top!\n2010 tegner til at blive Carreras år. Carrera solbriller er populære, som aldrig før, og det er især retro linjen, som har skabt mode!\nAlt lige fra Hollywood stjerner til danskerne på gaden har taget modellerne til sig.\nSå hvad Rayban var i 2008 og 2009, ja det bliver Carrera i 2010. Der er ingen tvivl om, at Carrera bliver årets bestseller mærke!!!\n« Previous Post: Doha – en skjult hemmelighed i ørken\nNext Post: 10 tips til at vælge den rigtige festmusik »


Når håndværket gør en forskel! - www.golocalshop.dk\n> Når håndværket gør en forskel!\nNår håndværket gør en forskel!\nHos golocalshop.dk vil du finde, at hér er det håndværket, der tæller!\nMed "Smagen af lokalt håndværk" får du som bager, slagter, oste- og specialbutik og som madhåndværker inspiration og nye redskaber til udvikling af diversitet i dit vareudvalg og derved et bedre grundlag for lokal differentiering.\nGO local kommer med denne ny indkøbsløsning, hvor du møder et bredt sortiment fra små lokale håndværker - der kommer fra hele landet. "Smagen af lokalt håndværk" binder det hele sammen til et stærkt koncept og leveringssystem som flere ønsker at referere til.\nTilgængelighed og lønsomhed\nVi skaber med golocalshop.dk nem tilgængelighed til de lokale håndværkervarer, som både tiltrækker kunder, skaber mersalg, genkøb og en rigtig go’ indtjening.\nNår du som professionel bruger derfor holder fokus på både din egenproduktion og dit tillægssortiment, har du nu adgang til en række tilgængelige varer af høj kvalitet til fair priser, således din butik både sælger mere og får mere for varerne.\nSammen med BÄKO Danmark og AB / BC Catering går GO local op i at forbedre din forretning ved at holde fokus på relevante sortimenter både til bag- og forbutikken – hvor den gode smag, håndværket, de stærke traditioner og alt det nye, som optager forbrugerne tæller i sammenhæng med din virksomheds lønsomhed.\nFra håndværker til håndværker, værs'go\nVarerne kommer alle fra små, danske producenter, der – lige som den lokale bager, slagter og madhåndværker "gør håndværket" selv…\nPå webshoppen finder du både et stærkt tillægssortiment og et vareudvalg fra samme producenter i formater til din egenproduktion.\nSortimentet er således gennemgående dedikeret - fra den ene håndværker til den anden håndværker!\nÆrligt, ægte og personligt!\nVelkommen på golocalshop.dk\nKig under BRANCHER, hvor du får et hurtigt overblik vedrørende varer, der vil gøre sig godt i din for- henholdsvis bagbutik, kantine eller restaurant…


⇒ Køb Elf Cosmetics på nettet - Klik for at se udvalget - Rikke Kroeger\nHjem⇒ Køb Elf Cosmetics på nettet – Klik for at se udvalget\n⇒ Køb Elf Cosmetics på nettet – Klik for at se udvalget\nOnline butikker med elf cosmetics\nNiceHair.dk er pt. iblandt de førende webshops der sælger beauty-produkter. Netshoppens udvalg består af mere end 14000 produkter fra en række producenter. Webbutikkens Trustpilot-evaluering på 9,4 af 10 bevidner stærk tilfredshed hos kunderne. Ratingen er baseret på 37612 vurderinger, hvoraf 31933 af disse er 5-stjernede. På Facebook er 225196 brugere tilhængere af NiceHair.dk, og her har forretningen modtaget 4607 ratings med en gennemsnitlig bedømmelse på 4,1 ud af 5, som også er ualmindeligt imponerende.\nMade4men.dk er nu iblandt de største internet handler inden for beauty-produkter. Forhandlerens sortiment rummer opimod 3000 produkter fra flere mærker. Netbutikkens Trustpilot-rating på 9,4 ud af 10 vidner om god tilfredshed hos kunderne. Ratingen er baseret på 6942 evalueringer, hvoraf 5800 af dem giver topkarakter. På Facebook er 6276 mennesker fans af Made4men.dk, og her har firmaet modtaget 75 anmeldelser med en middel score på 4,1 af 5, som også er vældig godt.\nLookfoxy.dk er aktuelt imellem de største internet selskaber der sælger beauty-produkter. Virksomhedens sortiment udgøres af ca. 300 varer fra en række brands. Netbutikkens Trustpilot-rating på 6,9 af 10 markerer stor tilfredshed hos kunderne. Bedømmelsen er baseret på 43 vurderinger, hvoraf 14 af disse er 5-stjernede. På Facebook er 608 brugere fans af Lookfoxy.dk, og her har firmaet modtaget 10 bedømmelser med en middel bedømmelse på 3,9 ud af 5, som tillige er temmelig flot.\nMatas.dk er i dag imellem de største internet selskaber inden for beauty-produkter. Webbutikkens udvalg omfatter ca. 90000 varer fra forskellige brands. Forretningens Trustpilot-vurdering på 8,2 ud af 10 vidner om stor kundetilfredshed. Tallet er baseret på 12075 bedømmelser, hvoraf 8851 af dem giver topkarakter. På Facebook er 279941 mennesker fans af Matas.dk, og herpå har virksomheden modtaget 549 anmeldelser med en gennemsnitlig rating på 3,8 ud af 5, hvilket ligeledes er virkelig imponerende.\nLuxplus.dk er i dag iblandt de bedste e-handler der sælger beauty-produkter. Forhandlerens sortiment indbefatter ca. 40000 produkter fra en række mærker. Webbutikkens Trustpilot-vurdering på 9,6 af 10 giver indtryk af stor kundetilfredshed. Scoren er baseret på 27258 vurderinger, hvoraf 23476 af dem giver topkarakter. På Facebook er 108766 personer fans af Luxplus.dk, og her har webshoppen modtaget 5451 anmeldelser med en gennemsnitlig bedømmelse på 4,8 ud af 5, hvilket også er super godt.\nElf Cosmetics søges over nettet\nEn lang række outlets på nettet giver nu om dage diverse fragtformer. Den mest benyttede er i dag afhentningssteder, fordi det er ekstremt fleksibelt at kunne hente dine produkter når det passer dig bedst. Fragtmuligheden er nemlig ret så uproblematisk, og desuden ydermere den mest prisbevidste form for fragt.\nDu kunne ligeledes foretrække at bestille pakken til levering til din lejlighed eller hus eller ud til dit arbejde. Fragtmuligheden viser sig som oftest en smule mere bekostelig, men derudover rigtig smart. Den mest prisbevidste leveringsversion af elf cosmetics vil dog utvivlsomt være at hente produkterne selv, som desværre betinges af at du bor nærved elf cosmetics webbutikkens hjemsted.\nFragttiden er selvfølgelig ret så bestemmende hvis du har brug for dine nye varer om et øjeblik, så derfor er det helt centralt at vi besigtiger det forventede leveringstidspunkt på det respektive produkt.\nEn stor portion elf cosmetics online outlets frembyder levering på blot en enkelt hverdag på mange af butikkens produkter, men glem ikke at det betinges af at bestillingen anbringes forud for et fastslået klokkeslæt, sådan at de højst sandsynligt kan nå at få elf cosmetics betjent forud for at pakkemedarbejderne får fri.\nNogle få e-forhandlere præsterer fri fragt, men i de fleste tilfælde kræves det at man bestiller for et fastslået beløb. I øvrigt burde man udse dig den mest betalelige slags levering, som oftest – hvad end man opholder sig tæt på Hørsholm, Skanderborg eller Helsinge – vil være at få dem til at bringe varerne til et afhentningssted.\nDet er ret smart for forbrugerne at finde information om priser på elf cosmetics fra diverse online butikker, og for det har mange e-butikker set sig tvunget til at nedbringe salgsværdien på produkterne – til børn og babyer, og tillige også til kvinder og mænd – enormt, og endda nogle gange garantere fragt uden betaling.\nMen det kan immervæk vise sig gavnligt at analysere et par forskellige forhandlere på nettet efter elf cosmetics udsalg inden du bestiller, således at man er velinformeret til at indhente den billigste pris.\nDu bør imidlertid være årvågen med, at ifald en internet shop forhandler elf cosmetics til en salgspris som anses for besynderligt tiltalende, bør det ofte være et fingerpeg om en svindel internet virksomhed. Bestillinger med kort er dog omsluttet af et regulativ, som sikrer folk overfor fup e-handler.\nGenerelt går vi ind for kortbestillinger eller MobilePay. Som en anden løsning bør du drage fordel af en løsning på afbetaling fra f.eks. ViaBill, såfremt du foretrækker at klare betalingen senere.\nInden folk handler elf cosmetics i en forretning på nettet kunne man helt sikkert studere netshoppens betingelser, det er dog bare ikke super interessant.\nEt andet forslag er at se hvorvidt internet forhandleren er medlem af e-mærket, grundet at det burde være et tegn på at e-shoppen forsvarer dansk lovgivning, udover at online webshoppen løbende overværes af fagmænd der behersker de gældende vilkår. Dette er desuden din mulighed for assistance, når du får udfordringer ved din handel.\nForuden dette støtter vi at man er vaks omkring de mest vitale regler der indvirker på ordren, f.eks. den byttepolitik på elf cosmetics e-handlen tilbyder. Derfor er det desuden afgørende, at man permanent gemmer ens kvittering, således man til enhver tid kan dokumentere sin shopping, uden hensyn til om du leder efter et produkt til en dreng eller pige.\nTrustpilot giver dig stort set sikre muligheder for at evaluere en række forhenværende brugeres iagttagelser og på grund af dette kan det være til hjælp, at du tager et kig på e-forhandlerens elf cosmetics kritik inden du handler.\nFacebook genererer på samme måde ganske hæderlige metoder til at få en idé om e-forretningens kundefokus. Desuden ser vi faktisk shops på nettet hvor du kan registrere en kritik af købsoplevelsen, som desuden burde anvendes til afvejning af tilfredsheden hos kunderne.\nVores side er finansieret ved hjælp af reklamer. Vi har faste samarbejder med et hold af online outlets idet vi annoncerer deres varer, og tager imod provision når en bruger fra vores side udfører en ordre.\nInformationer angående elf cosmetics og shops på nettet i Danmark værnes om tit, men vi påtager os intet ansvar for justeringer der er blevet udarbejdet efter sidste opdatering af de viste data.


Bedemand Tommerup | Kontakt Bedemanden Peter Klæmmensen døgnet rundt\nDin lokale bedemand i Tommerup\nMed erfaring og omhyggelighed vejleder vi dig igennem en svær periode. Bedemand Peter Klæmmensen tilbyder omsorgsfuld og professionel bistand til pårørende i forbindelse med dødsfald. Vi tager vores ansvar meget seriøst og gør vores yderste for at imødekomme dine ønsker. Du kan kontakte os døgnet rundt – enten på telefon eller e-mail, eller via vores kontaktformular herunder.\nBisættelser og begravelser i Tommerup og omegn\nVi kan arrangere bisættelser og begravelser i alle udformninger – og i alle prisklasser. Hos Bedemand Peter Klæmmensen har vi den nødvendige erfaring med at koordinere alle former for ceremonier og har desuden et stort lokalkendskab til alle kirker og kapeller på Midt- og Nordfyn – herunder naturligvis i Tommerup og omegn.\nNår en pårørende går bort er der mange beslutninger, som skal træffes af de efterladte. Der er papirarbejde, som skal ordnes. Det skal besluttes om den afdøde skal brændes eller begraves i kiste. Måske skal der ansøges om begravelseshjælp. Fra afdelingen i Tommerup er Bedemand Peter Klæmmensen klar med omhyggelig rådgivning i alle praktiske forhold vedrørende dødsfaldet.\nVi gør vores yderste for, at du skal bruge et minimum af ressourcer på de praktiske detaljer. Vi ved, at der er brug for kræfterne andetsteds. Derfor er vores opgave som bedemand at være en grundig og professionel vejleder, der kan hjælpe med overblikket i en svær tid.\nDu er meget velkommen til at ringe eller skrive til os for en uforpligtende samtale. Vi har kontor på Grambovej 42 i Tommerup, men mødes også meget gerne hjemme hos dig.\nProfessionel og nærværende bedemand i Tommerup. Vi tager os af alle de praktiske deltaljer, så du kan bruge tiden sammen med dine kære. Kontakt os gerne døgnet rundt og få en uforpligtende samtale om, hvad vi kan tilbyde dig som bedemand i Tommerup.


Knivklinger | Køb knivblade til knivbygning. Stort udvalg hos Linå\nProdukter » Håndværk & Hobby » Knivbygning » Knivklinger\nKnivklinger til byg selv\nStort udvalg af knivklinger til knivbygning\nValget af en knivklinge til byg selv deler ofte begynderen fra den professionelle knivbygger. Vi har her et stort sortiment af knivklinger, som dækker alle niveauer til at bygge en kniv selv. Alle knivbladene i sortimentet er af ordentlig – til høj kvalitet. Således at selv nybegynderen kan være stolt af at vise sit knivblad frem. For et knivblad købt hos Linå kan naturligvis anvendes til det købte formål. Gå på opdagelse i alle underkategorierne. Her vil du blive inspireret af et spændende- og stort udvalg af knivklinger til selvbyg. Husk også at købe knivskæfte til knivklingerne. Hvis du ved, hvilket mærke du ønsker din knivklinge i, forhandler vi følgende knivblade mærker: Brusletto, Helle, Karasuando, Raffir, BeaverCraft, Vangedal samt vores eget mærke Hocho by Linå.\nKnivbyggesæt - 5 Knive\nBlad til skekniv Beaver Craft - Ø25 mm\nBlad til skekniv Beaver Craft - Ø30 mm\nBrusletto Fjord - 80 mm\nBrusletto Hubro - 90 mm\nBrusletto Jerven - 89 mm\nBrusletto Spikkeblad - 60 mm\nBrusletto Trollungen - 52 mm\nDamaceret fuldtang klinge KHS16 - 100 mm\nDamaceret fuldtang klinge KHS17 - 85 mm\nDamaceret klinge KHS11 - 65 mm\nDamaceret klinge KHS12 - 73 mm\nDamaceret klinge KHS15 - 80 mm


Forskere gør opsigtsvækkende fund på Venus: Er der liv? | BT Videnskab - www.bt.dk\n14. sep. 2020 - 20.30\nEr der liv i skyerne over Venus' glohede overflade? Foto: NASA\nDer er mildest talt helvedes varmt på Venus.\nPlaneten er den anden tætteste på solen, og med en gennemsnitlig overfladetemperatur på over 450 grader, er den varmere end en overophedet pizzaovn. Derfor undrer det også forskere, at der nu er fundet et muligt tegn på liv i svovlsyre-skyerne 50 kilometer over Venus’ gloende overflade.\nHer har et forskerhold nemlig fundet uforklarligt store mængder af gassen fosfin, der er sammensat af et fosfor-atom og tre brint-atomer. Det skriver BBC.\nHos os jordboere er fosfin knyttet til liv. Stoffet findes eksempelvis i fordøjelsessystemet i pingviner og i iltfattige sumpområder.\nDer er smålunt på Venus - i gennemsnit mere end 450 grader på overfladen. Her kredser Venus - den sorte plet på billedet - rundt om solen. Foto: NASA NASA\nStoffet kan også fremstilles industrielt, men der er som bekendt ingen fabrikker på Venus.\nHeller ikke vulkansk aktivitet, nedslag af meteoritter eller lyn kan forklare den høje forekomst af fosfin i skyerne over Venus.\n'Så hvordan er fosfin-gassen havnet i skyerne?', spørger professor Jane Greaves og hendes kolleger fra Cardiff University Storbritannien sig selv.\nDe har netop publiceret deres fund i tidsskriftet Nature Astronomy.\nThis artistic impression depicts the planet Venus, where scientists have confirmed the detection of phosphine molecules, a representation of which is shown in the inset. The molecules were detected in the Venusian high clouds in data from the James Clerk Maxwell Telescope and the Atacama Large Millimeter/submillimeter Array, in which ESO is a partner. ESO/M. Kornmesser/L. Calcada & NASA/JPL/Caltech via REUTERS.NO RESALES.NO ARCHIVES. THIS IMAGE HAS BEEN SUPPLIED BY A THIRD PARTY.. (Foto: ESO/NASA/Ritzau Scanpix) Foto: ESO/NASA\nI artiklen må de opgive at finde en ikke-biologisk forklaring på forekomsten af fosfin, og det åbner altså muligheden for, at fosfin-forekomsten kan stamme fra liv i en eller anden form.\n»Gennem hele min karriere har jeg interesseret mig for, om der er liv andre steder i universet. Jeg er overvældet over, at dette er en mulighed,« siger Jane Greaves.\nHendes team fandt fosfin i Venus’ skyer med det såkaldte James Clerk Maxwell-teleskop på Hawaii.\nOg netop skyerne har en mere human temperatur, men det er alligevel ikke noget gæstfrit sted for levende organismer. Skyerne er nemlig mestendels sammensat af svovlsyre, hvilket er en dræber for celler.\nKunstnerisk fremstilling af hvordan fosfin-molekyler svæver over Venus' oveflade. Foto: ESO\nSå hvis der findes luftbårne mikrober i skyerne over Venus, er de anderledes end noget, vi kender her på Jorden.\nI princippet kunne mikroberne gemme sig i en ekstrem modstandsdygtig skal af en slags.\n»Men det rejser et nyt spørgsmål: For hvis mikroberne er forseglede i en skal, hvordan spiser de så? Det er en mulighed, men også et paradoks,« siger professor William Bains fra Massachusetts Institute of Technology (MIT), USA.\nDet er vigtigt at understrege, at Jane Greaves og hendes team ikke påstår, at de har fundet liv i Venus’ skyer. De kan bare ikke forklare forekomsten af fosfin med ikke-biologiske årsager.\nOg det kan ikke udelukkes, at der rent faktisk er liv til stede i Venus' sky, siger professor Lewis Dartnell fra University of Westminster\nHan er såkaldt astrobiolog og forsker i muligt liv uden for Jorden.\nHan tror dog mere på, at der kan findes liv på Mars eller på Jupiter eller Saturns måner, men vil ikke udelukke Venus helt.\n»Hvis liv kan overleve i den øvrig del af Venus’ skyer, er det meget opsigtsvækkende. Det kan betyde, at liv måske er ganske udbredt i vores galakse. Måske behøver liv ikke Jord-lignende planeter, og måske kan liv overleve på andre helvedes varme Venus-lignende planeter i hele Mælkevejen.«\nSå du det også? Mystisk himmelfænomen over Danmark i aftes\nChokerede piloter så UFO'er hver dag i et år


RANDERSiDAG.dk: Sidste åndehul\nOnsdag 10. januar 2018 kl: 08:32\nNaturen har altid været omdrejningspunkt for Finn Haves værker, men i den store serie af malerier udforsker han ånde hullersom globalt fænomen.\nSøndag 21. januar kl. 14 kan du tage med på den sidste offentlige omvisning i udstillingen.\nSå er det ved at være sidste chance for at opleve særudstillingen Åndehuller, der lukker 21. januar, hvor du også kan tage med kunstneren på en sidste offentlig omvisning i udstillingen.\nUdstillingen er på Randers Kunstmuseum.\nKunstner Finn Have har i forbindelse med udstillingen Åndehuller besøgt og arbejdet i større og mindre byer - nationalt og internationalt - fra Nykøbing Mors og Stockholm til Madrid og New York.\nHan har søgt åndehuller, der er opstået som et behov midt i og i modsætning til det moderne bylivs hektiske tempo. Åndehuller forstået som steder, hvor bymennesket møder naturen. Parker, byhaver, kolonihaver, grønne og rekreative områder, der tiltrækker liv i en ellers travl hverdag og skaber rum til pause. Resultatet er udstillingen, der af Jyllands-Posten har fået tildelt fem stjerner.\nSøndag 21. januar kl. 14 kan du tage med på den sidste offentlige omvisning i udstillingen, hvor du kan høre kunstner Finn Have fortælle om udstillingsprojektet. Omvisningen varer ca. 45 minutter og er gratis efter betalt entré til udstillingen.\n"Her hvor storbyens åndehuller findes, her hvor træer og planter giver en fornemmelse af naturens pulsslag, her hvor roen for en tid kan falde over en, selv om man ofte rives ud af drømmene, da disse steder også tiltrækker rekreative aktiviteter og man således bliver mindet om, at stederne er storbymenneskets åndehuller og således også afspejler det liv som leves omkring åndehullet," siger Finn Have.


Merkel amok over mangel på vaccinationer - Ditoverblik.dk\nForside Udland Øvrige Merkel amok over mangel på vaccinationer\nDen tyske kansler Angela Merkel, Bayerns ministerpræsident Markus Soeder og Berlins borgmester Michael Mueller på vej til et pressemøde tirsdag efter et møde med de tyske delstatsledere om coronasituationen. Michel Kappeler / Pool via REUTERS\nMens verden nærmer sig to millioner døde med Covid-19, er vaccinationerne nærmest gået i stå i Europa. Særligt den tyske kansler er rasende\nDrømmen om en hurtig redning fra den dræbende virus har mødt den tyske virkelighed. Dårlig koordinering, en sundhedssektor uden mulighed for at kommunikere digitalt samt en voksende skepsis i befolkning har gjort situationen med alt for lidt vaccine meget værre. Mens vi herhjemme er bekymrede over, at vi endnu ikke har nået at vaccinere en procent, så har tyskerne dårligt nok fået fire promille af befolkningen vaccineret.\nTil sammenligning nåede briterne det tal længe inden jul. I dag når Israel op på at have vaccineret mere end 1,4 millioner eller næsten tyve procent af befolkningen. Og USA nærmer sig dagen, hvor alle over 65 i det mindste har fået vaccinen tilbudt.\nDen israelske premierminister Benjamin Netanyahu blev vaccineret den 19. december. Foreløbig har 1,5 million israelere fået den første dosis vaccine. Foto: AMIR COHEN / Ritzau Scanpix\nSituationen ydmyger den tyske regering og især kansler Angela Merkel. Med stigende smittetal overvejer tyskerne hårde indgreb – herunder et forbud mod at bevæge sig mere end 15 kilometer væk fra ens eget hjem. Forbuddet, der allerede er blevet døbt ’hundesnoren’, rammer hårdt i et land, hvor det at køre langt i en bil nærmest er en menneskeret.\n“Med stigende smittetal overvejer tyskerne hårde indgreb – herunder et forbud mod at bevæge sig mere end 15 kilometer væk fra ens eget hjem”\nOg med en række skandaler med vaccinationscentre, der står tomme – enten fordi der mangler vaccine eller fordi man har glemt at invitere borgerne indenfor – er regeringen presset. Kansleren holdt igen i dag topmøde med lederne af de 16 delstater. Tidligere møder har ikke bragt meget andet end at udstille de tyske politikeres manglende evne til at arbejde sammen.\nAngela Merkel på et pressemøde tirsdag om coronasituationen i Tyskland. Foto: Michael Kappeler / POOL / AFP\nIndtil nu har sundhedsminister Jens Spahn alene haft ansvar for indkøb af vaccine. Men siden i går mandag er det Merkel selv, der sidder for bordenden. Sammen med et par af sine betroede mænd vil hun skaffe mere vaccine hurtigere – og sundhedsministeren får blot lov til at sidde med.\nSpahn gælder som en af dem, der har gode chancer for at afløse Merkel, hvis hun faktisk en dag gør som lovet og træder tilbage. Men indtil nu har hun knust karrieren for mere end en håndfuld mænd, der alle satsede på at afløse eller direkte vælte hende. Derfor vejer hendes degradering af den ellers populære sundhedsminister tungt.\nKilder: RTL, Bild, Spiegel, Haaretz\nTidligere artikelKristian Thulesen Dahl: Gjorde EU bevidst brexit svært for briterne?\nNæste artikelDF: Skandaløst, at rumænske forbrydere afsoner straf i Danmark


ProLearning | Udvikling af e-læring\nE-læring til politi- og lægestuderende\nHos ProLearning, har vi i samarbejde med Center for voldtægtsofre, udviklet e-læring med formålet at uddanne både politi- og lægestuderende til at håndtere mødet med et voldtægtsoffer.\nE-læringen giver kursisten indblik i blandt andet:\nHvordan hjernen reagerer, når man bliver udsat for et seksuelt overgreb.\nHvilke typer adfærd det kan medføre\nHvilke konsekvenser det har for hukommelsen\nHvordan man bedst tager hensyn til disse reaktioner under en afhøring\nMålet med e-læringen er at give kursisten viden, som kan bruges i efterforskningen af voldtægtssager. Det betyder, at kursisten bliver bedre i stand til at:\nFå den information fra forurettede, som du har brug for i efterforskningen\nVurdere forurettedes adfærd under og efter overgrebet\n”Super godt lavet med god kombi af video, læsning, quiz og fakta. Jeg besvarede selv spørgsmål FØR e-læringen, og jeg kan allerede nu se og mærke hvor lidt jeg vidste for en time siden, og hvor meget mere jeg ved nu. Tak for det :-)”\nPOLITISTUDERENDE DELTAGER I FORSKNINGSPROJEKTET\nCenter for voldtægtsofre har lavet en effektmåling, der tager udgangspunkt i modtagernes vurderinger af voldtægtsofres troværdighed, deres egen viden om voldtægt, samt accept af voldtægtsmyter. De studernede blev udsat for en video med en skuespiller der fortalte sin historie “det første møde med en fagperson”. En gruppe havde set e-læringen og den anden havde ikke. De blive således spurgt til den forurettedes troværdighed på videoen.\nI forskningsprojektet deltog både politistuderende og medicinstuderende:\n88% af de medicinstuderende opfattede e-læringsmaterialet som godt eller meget godt.\nGod eller meget god\nDaarlig eller rigtig daarlig\n86% af de politistuderende opfattede e-læringsmaterialet som godt eller meget godt.\nE-læring, KurserRegion Midt - Specialområde Autisme


Direktøren jubler: Halv pris på museet - sn.dk - Forsiden - Midt-Sydsjælland - Faxe\nNu er der halv pris på entré til alle Østsjællands Museums udstillinger og aktiviter. Foto: Nadia Pedersen\nArtiklen: Direktøren jubler: Halv pris på museet\nDirektøren jubler: Halv pris på museet\nResten af sommeren koster det kun det halve at tage på Østsjællands Museum.\nFaxe - 27. juni 2020 kl. 09:00\n- Du må godt skrive, at direktøren ikke kan få armene ned, udbryder museumsdirektør for Østsjællands Museum, Peter Gravlund Nielsen, da vi taler i telefon sammen.\nSom konsekvens af Folketingets store sommerpakke, der blev vedtaget den 19. juni, hvor der bliver sparket 700 millioner til kulturen ud i samfundet, er det nu blevet muligt for Østsjællands Museum at tilbyde halv pris på alle billetter til museets aktiviteter allerede fra på lørdag af.\nDet gælder alle udstillinger, herunder adgang til udstillingen på Geomuseum Faxe »Dinoliv«, Koldkrigsmuseum Stevnsfort, men ikke mindst de populære fossiljagter.\n- Det er alle vores entréer og guidede ture, der koster det halve. Så hvis du besøger os i morgen koster det 90 kroner, men besøger du os fra på lørdag af koster det kun 45 kroner at tage på Geomueum Faxe, fortæller Peter Gravlund Nielsen.\nMuseet får refunderet resten af billetprisen af staten som led i sommerpakken.\n- Det er edderbankme en god nyhed for alle, der bor på Sjælland. Det skal kompensere for det tab museet har haft i forbindelse med nedlukningen.\nHan fortæller, at han og medarbejderstaben i dag har arbejdet hårdt på at få styr på de praktiske sager inden på lørdag.\n- Vi har løbet rundt som sindssyge, for at få tingene til at lykkedes. Vores kasseapparat skal blandt andet indstilles til at en billet koster det halve, siger han og udbryder igen:\n- Det er en af de bedste nyheder, vi har fået længe\nSommerrabatten på Østsjællands Museum løber indtil 9. august.


Hvordan du installerer lavspændingsinstallationer landskab belysning - Angelispress.com\nBadekar Caulking reparation\nSådan vedhæfte Polaris 280 til poolen\nHvad gør jeg med min Yucca når Overwatered?\nHvordan du installerer lavspændingsinstallationer landskab belysning\nLav spænding landskab lys opererer på en 12-volt-system og bruge en lav spænding transformer. Transformeren ændrer husets 120-volt nuværende til den 12-volt nuværende skulle Belysningsarmaturer lav spænding. På grund af den lave spænding, vil fugt ikke påvirke kabel eller inventar. Hvert armatur installeres hvor som helst langs landskab kabel i en position af dit valg. Installere lav spænding landskab belysning for at lette en gangbro til sikkerhed eller tilføje skønhed til din have.\n•Saml lav spænding landskab belysning turneringsplaner. De fleste inventar kræver kun, at du installerer jorden bålet på armaturet ved at skubbe det eller threading det på armaturet.\n•Sæt den lave spænding-lys armaturer i jorden. Overveje områder i din landskab, du ønsker at fremhæve, eller hvor du har brug for ekstra belysning.\n•Lay lav spænding landskab belysning kabel ud for hvert armatur. Start på armaturet længst væk fra din strømkilde, og dække kabel med snavs eller barkflis at skjule den.\n•Skub to lav spænding belysning wire-stik fra hvert armatur omkring kablet. Hver stikket har en lille, skarp kobber stykke designet til at trænge ind i kabel isolering. De todelte stik snap sammen omkring kablet og gøre de elektriske forbindelser.\n•Strip slutningen af lavspænding kabel med en wire cutter/stripper. Wrap én ledning omkring én terminal skrue på bagsiden af lav spænding transformer. Wrap de resterende ledning fra kablet rundt den resterende terminal skrue på transformeren og stramme begge skruer. Sæt lav spænding landskab belysning transformer til en stikkontakt.\nLavspændings landskab belysning Design Idéer\nHvordan man kan planlægge udendørs landskab belysning\nHvordan at Hardwire landskab belysning


OPGØR - kunsten.nu - Online magasin og kalender for billedkunst\nUnder CHART har 34 kvindelige og ikkebinære studerende på Det Kongelige Danske Kunstakademi overtaget Kunsthal Charlottenborg i opgør mod den skæve kønsfordeling på det danske kunstmarked.\nKunststuderende Paula Duvå er træt af de skæve tal i den danske kunstbranche. Her står hun foran Kunsthal Charlottenborg, hvor udstillingen finder sted. Foto: Jonas Greve Handskemager\nDe udstiller et værk hver for at fremvise den kunst, som har ringere chance for at blive udstillet og erhvervet af museerne. For statistikker viser, at kun 2% af den kunst, der sælges på verdens auktionshuse, er skabt af kvindelige kunstnere, ligesom at kun 29% af soloudstillingerne på danske kunstmuseer i 2004-2019 var skabt af kvinder. Alt imens har akademiet optaget 50% kvinder de sidste tyve år. Derfor peger kunstnerne på, at det er kønnet diskrimination og ikke kvalitet, som gør at de mandlige kunstnere favoriseres i overgangen fra kunstakademiet til kunstbranchen.\nSamtidig understreger de studerende, at ethvert opgør bør være intersektionelt, og at det derfor er problematisk, når der ikke føres statistik på andre minoriserede kunstnere. Kunstbranchen trænger ikke kun til at repræsentere flere kvinder, men eksempelvis flere BIPOC- og LGBTQ*-kunstnere, samt kunstnere med funktionsvariationer.\nNivetha Balasubramaniam, Ba Bladh, Kirstine Bjerre, Sofie Burgaard, Paula Duvå, Nanna Katrine Hansen, Lina Hashim, Anne Holm, Emilie Iman, Alida Mølgaard Jensen, Anna Munk Johansen, Cassie Augusta Jørgensen, Anne-Mai Sønderborg Keldsen, Freja Sofie Kirk, Tilda Lundbohm, Clara Busch Madsen, ember b. Moss, Anne Sofie Skjold Møller, Hannah Amalie Nielsen, Isaac Nissen, Pernille Nordentoft, Sofia Olsson, Eva Helene Pade, Anna Kristine Hvid Petersen, Sophia Luna Portra, Maja Liisberg Poulsen, Ida Raselli, Alma Ulrikke Bille Stræde, Sara Krøgholt Trier, Xara Vogelius, Mira Winding, Tina Wulff, Emilie Tarp Østensgård og Ellinor Åslund.\nUdstillingen er kurateret af Ida Schyum.


MÅSKE - MEN, DET ER MIG.\nHANDLER OM AT SE, UNDERSØGE\nMange vil måske undre sig over en butik med to så forskellige serviceydelser. Men der er i virkelig-heden flere fælles træk: Det handler begge dele om at skabe tillid og lytte til kundens ønsker og behov. Det forsøger jeg at opfylde både som bogholder og som fotograf.\nJeg elsker at udforske verden. Det gør jeg mest, når jeg fotograferer og rejser ud i verden for at se mig om efter nye motiver. Men også som boghold-er er det vigtigt at kunne se sig omkring og følge med i, hvad der sker i de forskellige brancher. Det er en forudsætning for at kunne rådgive om økonomiske forhold og forretningsplaner.\nJeg er et kreativt og struktureret menneske, så jeg elsker at have to så vidt forskellige tilgange til mine arbejdsopgaver. Jeg elsker, når jeg med mit kamera tager ud i verden eller i studie for at fotografere de mange spændende personligheder, jeg møder. Samtidig nyder jeg, at sætte mig ved mit skrivebord og få styr på mine kunders bilag og give min erfaring og viden videre, når det drejer sig om økonomiske spørgsmål.


3 råd: Styrk trivslen på hjemmekontoret\nHjemmearbejde giver fleksibilitet og arbejdsro for den enkelte, men kan også føre til manglende trivsel og gå ud over den faglige sparring. Læs her, hvordan du med tre greb sikrer, at hjemmearbejdet ikke resulterer i manglende energi, motivation og fokus.\n4 råd: Bliv bedre til at sige nej\nEr dine medarbejdere gode til at sige nej? Er du? Hvis ikke kan det både gå ud over effektiviteten og trivslen. Heldigvis kan man lære det, og med enkle redskaber kan selv den mest inkarnerede pleasertype blive bedre til at styre tiden og sætte sunde grænser på jobbet.\n7 råd: Minimer afbrydelser og få mere tid\nKonstante afbrydelser og distraktioner har konsekvenser for både medarbejdernes og din effektivitet og arbejdsglæde. Men selvom afbrydelser ikke kan (eller skal) undgås helt, så kan I spare tid og vinde energi og overskud ved at begrænse unødvendige afbrydelser.\nNår dine medarbejdere bliver frustrerede, udfordrede eller pressede, må de ofte finde en vej ud af moradset selv. Ved at sparre med hinanden kan dine medarbejdere hjælpe hinanden på en effektiv, fokuseret og læringsorienteret måde. Her er tre råd om, hvordan du understøtter dine medarbejderes sparring i hverdagen.\nLider du af post-ferie-blues? I så fald er du ikke alene. Følelsen af nedtrykthed i kølvandet på en lang, dejlig ferie er faktisk så almindeligt et fænomen, at det har sin egen side på Wikipedia. Her får du råd om, hvordan du får en god start efter ferien.\n5 gode grunde til gående møder\nSidder du godt? I så fald er der dårligt nyt på vej til dig. For hvis du sidder ned og læser dette, så er du godt på vej til at slå dig selv ihjel, siger forskerne. Heldigvis kan du gøre noget ved det nu. Som leder har du sandsynligvis rigtig mange møder, og nogle af dem kan du gøre mere aktive ved at gå. Læs her hvorfor og hvordan og få et overraskende smart tip til mødereferat sidst i artiklen.\nMange ledere kan godt se idéen i at lade medarbejderne selv finde løsninger på de udfordringer, de støder på, men tiden mangler i hverdagen. Læs her, hvordan du med en enkel spørgemetode hurtigt og motiverende leder dine medarbejdere frem mod nye idéer til løsninger.


11/02/2017 KL. 19:31\nMan kan reducere risikoen ved at spille brætspil, bruge computer, lave sociale aktiviteter og ved at lave håndværk. Foto: Ole Lind/Polfoto\nVil du hjælpe de små grå lidt på vej, så er det faktisk bare med at finde Scrabble, strikketøjet eller The Sims-computerspillet frem.\nTræn din hjerne stærkere og mere kreativ\n- Vi ved, at når de, der har været meget aktive og er højtuddannede og velbegavede, får Alzheimers sygdom, så er processen mere fremskreden. Altså kan man klare sig normalt uden spor tegn på demensudvikling i en periode, hvor man ellers ville have udviklet symptomer. De fleste hælder mod, at det er på grund af veludviklede forbindelser i hjernen.\nUndersøgelsen er lavet på 1.929 kognitivt normale personer over 70 år, som er blevet fulgt gennem fire år. Resultatet var, at de, der dyrkede aktiviteterne, der stimulerer hjernen, to gange om ugen, i lavere grad udviklede mild kognitiv svækkelse.\nUndersøgelse: Kvinder husker bedre end mænd - men kun til en vis alder\nAnders Gade mener altså ikke, at man bør vente, til man passerer de 70 år med at finde spil, håndværksnørklerier og computer frem.


Aalborg Bagagerumsmarked - Loppe Deluxe - TV-shows - Underholdning - Programmer - TV 2 PLAY\nAfspil Loppe Deluxe (11) Afspil Loppe Deluxe (11)\nSnigpremiere: Kronborg Kræmmermarked\nDer bliver kamp om nogle helt specielle lamper fra England i loppedysten på Kronborg Kræmmermarked i Helsingør, Nordsjælland. Men hvorfor er d...\nEr lokkeænder penge værd? Og hvor store er chancerne for at gøre et rigtigt scoop i Nordjylland? Denne gang dyster holdene på Aalborg Bagagerumsmarked, som er et af Skandinaviens største markeder. Hvem finder, køber og videresælger de bedste lopper med størst gevinst? Hvem vinder konkurrencen?


Ramot - Yardenit\n28 C on & off regn / sol\nVandring 26 km i alt 132 km\nHøjdemeter 150 m\nJeg var godt nok sulten her til morgen. Min aftens mad var det store pitabrønd og de par stykker kylling jeg tog med fra restauranten og under vejs plukkede jeg 2 kæmpe grapefrugt. Den ene som decert og den anden som morgenmad. Og så havde jeg 5 chokoladekiks til morgenthen.\nSå for at gøre vandringen lidt mere spændende vandrede jeg helt ned til søen, de steder det var muligt og gik i vandkanten fra Ramot til Kibbutz Ein Gev. Det kan godt lade sig gøre, men det er hårdt for fødderne, for det er mest sten der vandres i.\nPå et tidspunkt kan man ikke gå langs stranden, da der er et større ferieresort, som man kun som gæst kan komme ind i og umiddelbart derefter er det et minefelt. Ja, jeg skrev minefelt. Det strækker sig oppe fra Golan Højderne, ned gennem en dal og ned til søbredden. Det er vel afmærket. Hovedlandevejen går igennem, så jeg vandrede op på dagens højeste punkt og fik en fantastik udsigt over søen mod østsiden og Mount Arbel med Golan Højderne i rykken.\nKibbutzerne er fra i slutning af 1930'erne og er etableret af jødiske bosættere, som kom fra Rusland og de østeuropæiske lande ligesør 2. Verdenskrig. Det var landmænd og de gik igang med at gøre området til landbrugsarealer og indførte malkekvæg. I dag er der stadig malkekvæg, der går inde under nogle meget store "carportlignende" overbygninger. Landbrug er udskiftet med græntsagsdyrkning, citrusplantager og banandyrkning under enorme store teltlignende over dækninger. Den den har et meget velbesøgt Gårdudsalg, hvor der er en virkelig god restaurant. Og der fik jeg dagens først måltid omkring kl. 14.00.\nDet er ligesom at komme i Paradis i den ende af søen, der er frudigt, der er palmer, der er blomsterende træer og budske og klimaet er behageligt.\nYardenit er en relativ stor moderne by lige op til grænsen af de gamle våbentilstandslinier fra 1947 og 1967.\nIsrael har godt nok anekteret Golan Højderne på vestsiden af Galilee Sea, men der er ikke sket israelske bosættelser bortset fra de oprindelige gamle jødiske kibbutzer. Det er bl.a. derfor, der ikke er ret meget og ingen nævneværdige byer mellem søen og Golan Højderne på vestsiden. Arealerne ligger uberørte hen, bortset fra kibbutzernes landbrugsarealer og den udlangte bredde hivedlandevej.\nYardenit er en stor by med eget universtet, hvorfor alle vidensvirksomhederne har slået sig ned i området i moderne og nye bygninger. Der er et stort moderne indkøbscenter og blot et par kilometer længere nordpå, er der også en kibbutz, der har et stort feriecenter ud til søen. Og der har jeg så booket overnatning for natten.\nIdag er der indrettet et complex med en meget stor souvenirbutik, hvor du kan leje en hvad badekjortel og et badehåndklæde og købe et cebtifikat om, at du har eller er blevet gendøbt i Jordan Flodens vand. Der er også et par restauranter. Hele complexet er indrettet på, at de som ønsker at blive døbt eller gendøbt, kan gå ned i flodvandet (der i øvrigt er småkoldt og brungrønt) og der få en dåb enten ved selv at gå ud i vandet og dykke ned under det eller af en præst blive gendøbt.\nJeg nøjedes med at dyppe tæerne i Jordans vand. Det var nok for mig - jeg er jo døbt - og i øvrigt er der ikke omklædningsfaciliteter, det regnede, vandet var småkoldt og det er svært at holde øje med sine egendele, når mand er alene og der er mange mennesker. Men jeg fik da dyppet tærene og det var vel en oplevelse i sig selv.\nMit overnatningssted i Ohalo Manor Hotel i Kibbutz Kinneret har ikke restauration, så senere måtte jeg en rut på 3 km tilbage til shoppingcenteret for at få noget aftensmad. Der er flere pizzariaer og andre spisesteder, så det blev pizza, pomfritts og coca-cola. Til en afveksling. Efter det gik jeg på isbar og fik en isdessert.\nDagens vandring har ikke budt på mange højdemeter - brotset fra en enkelt bakke ved ein Gev, hvor der er en fantastisk udsigt over søen.


Blog: Lad charmelegene begynde! – Draftday.dk\nBlog: Lad charmelegene begynde!\nDraftday.dk\tToke Gripping\t 11/01/2016 - 12:00 18 Minutes\nBlack Monday er overstået, og efter at Saints, Chargers og Colts har fredet deres head coaches, er der i skrivende stund syv hold, der jagter en ny cheftræner.\nDe skal i de kommende uger og måneder overbevise en række attraktive koordinatorer og tidligere head coaches om, at det vil være ideelt at knytte sig til deres organisation.\nMed andre ord er charmelegene gået i gang, men hvad bør en head coach egentlig kigge efter?\nI denne blog forsøger jeg ydmygt og uden den store insiderviden at pege på fordele og ulemper ved at lande hos Dolphins, 49ers, Eagles, Giants, Titans, Bucs og Browns.\nNB: Dolphins hyrede lørdag Adam Gase som head coach.\nEn organisation, som ifølge iagttagere og kritikere var for længe om at fyre eks head coach Joe Philbin, da det ikke skete efter sidste sæson. I stedet panikkede man og fyrede Philbin midt i sæsonen, hvilket signalerede endnu større forvirring og, ja, panik. Dan Campbell har været ved roret i 12 kampe med en record på 5-7, men planen er altså at finde en erstatning på længere sigt.\nOg det kan blive besværligt. For lige nu er Dolphins-organisationen et stort rod. Som beskrevet tidligere i år på Draftday.dk, er der alt for mange personer, som har noget at skulle have sagt. Og hvis de ikke vil lade en ny head coach gøre tingene på sin måde, kan der opstå intern splid, endnu før sæsonen er begyndt. Nu er Dennis Hickey ude og erstattet af Chris Grier, men Mike Tannenbaum lurer stadig i skyggen, og få udenforstående ved, præcis hvor meget den tidligere Jets-GM har at sige.\nEt andet dilemma er quarterback-situationen. For Dolphins er nødt til at give Ryan Tannehill et år mere som absolut minimum med den kontrakt, han har indkasseret. I 2016 er et cap hit på cirka 11,5 millioner dollars til at leve med, men derefter stiger kontraktens værdi til omegnen af 20 millioner om året. Har Tannehill stadig noget i tanken? Bill Lazor (som i øvrigt også blev ofret) kunne ikke få den unge quarterback i gang.\nDerfor vil en ny head coach, som ikke har haft indflydelse på draft-valget af Tannehill utvivlsomt overveje, om det stadig er den 27-årige texaner, der skal slynge riflen bag Dolphins’ offensive linje. Hvis man går med en ny quarterback, hvor lang tid får man så til at bevise vedkommendes værd? Der er mange spørgsmål, og selvom ejer Stephen Ross til tider er tålmodig, har ingen træner endnu overlevet mere end fire år siden Don Shula.\nDet er også værd at bemærke, at Ross’ tålmodighed som nævnt til tider bliver lunefuld og kan være svær at regne med. Det oplevede Joe Philbin i år, hvor Ross muligvis lod sig påvirke af medier og rådgivere, eller bare fik nok efter blot fire kampe. Så hvis en ny træner skal bruge to-tre år på at finde sig til rette, kan det sagtens ske, at han aldrig når at få det.\nEndnu en faktor er Dolphins’ free agent taktik, som i en række tilfælde har slået fejl de sidste par sæsoner. Mike Wallace er en dyb trussel, som ikke fungerede i det west coast inspirerede angreb. Dannell Ellerbe var ikke den linebacker, der spillede ved siden af Ray Lewis i Ravens. Ndamukong Suh har, efter en sløv start, været en del af pengene værd. Men så falder tankerne på tight end Jordan Cameron og wide receiver Kenny Stills, som også har skuffet.\nForskellige hold har forskellige strategier, og nogle bygger mere igennem draften end andre. En ny head coach skal gøre sig klart, om han er interesseret i en aggressiv free agent strategi. Det må dog vente lige foreløbigt, da Dolphins’ salary cap-situation er tæt på fastlåst. Lige nu ligger de to millioner dollars over, og der skal cuttes på livet løs, hvis der skal skabes lidt økonomisk råderum.\nAlt i alt, forudsat at Dan Campbell som formelt listet er en midlertidig head coach, ser jeg Dolphins som en middelmådig landingsdestination. Deres kommende træner vil være bundet op på Ryan Tannehill, men vil også have spændende brikker som Jarvis Landry og DeVante Parker samt Lamar Miller på angrebet. Forsvaret bør være bedre næste år med profiler som Suh, Reshad Jones og Brent Grimes, selvom sidstnævnte i år til tider er blevet udstillet. Problemet med Dolphins er, at deres trup underpræsterer. Løsningen på det problem kan forhåbentlig være en ny træner.\nToke Gripping blog\nPublished 11/01/2016 - 12:00\nPrevious Post “Freezer Bowl”: Da øl blev til slush ice…\nNext Post Blog: 8 kommentarer før divisional playoffs


Venstre frygter for sammenhængskraften i Odense med ghettonedrivninger - Christoffer Lilleholt\nOdense har med Vollsmosebydelen lige nu landets ubetinget største ghetto. Med den følger en nærmest uoverskuelig udfordring: høj- og personfarlig kriminalitet, lav arbejdsløshed og massive udfordringer med integration.\nMed den nye Vollsmoseplan blev det med et bredt flertal i byrådet besluttet, at Vollsmose skal omdannes og åbnes op mod Odense, netop for at komme integrationsudfordringerne til livs. Med planen skal der rives 1000 boliger ned for at bygge 1600 nye og moderne boliger, der skal være med til at skabe en mere blandet beboersammensætning.\nVi frygter for sammenhængskraften i forstæderne, hvor antallet af børn med ikke dansk etnisk oprindelse på nogle skoler vil stige dramatisk\nDet betyder imidlertid også, at borgere i de 1000 boliger, som bliver revet ned, skal genhuses, og her står vi med et problem, der kan udvikle sig til en katastrofe: Vi vil med en genhusning af alle 1000 familier komme til at skubbe integrationsproblemer m.m. til et andet sted i Odense, og som samfund må vi ikke begå samme fejl, som vi har gjort så ofte før og blot rykke problemet et andet sted hen. Byens almene boliger, som familierne kan anvises til, er i forvejen koncentreret i enkelte dele af byen, hvorfor nogle lokalområder og skoler vil blive meget udfordret.\nJeg frygter for sammenhængskraften i Odenses forstæder og skoler, hvor antallet af børn med ikke dansk etnisk oprindelse på nogle skoler vil stige dramatisk. Det kan betyde færre danske værdier og flere danske forældre, der fravælger folkeskolen, som vi har set på Vollsmose skolerne og skolerne omkring.\nGenhus Vollsmose familier i andre kommuner\nDerfor foreslår vi, at genhuse op mod halvdelen af disse familier i byer uden for Odense kommune – kommuner, der ikke har samme integrationsudfordringer, som vi har. Det kalder også på handling inden for Christiansborg, for lige nu har vi fra kommunal side ikke hjemmel til at kunne genhuse borgere for kommunens grænser.\nDet kan synes som et drastisk tiltag, men jeg ser det som mulighed for at give rigtig mange familier, der bor i områder med mørkemænd og negativ socialkontrol en ny start. Vi kan ikke lukke øjnene for, at disse familier kommer fra et område med massive problemer, og at vi i Odense ikke kan løfte integrationsopgaven alene. Samtidig er det vigtigt at understrege, at genhusningen kun er et tilbud; det står hver familie frit for selv at finde et sted at bo.\nSlutteligt kan jeg konstatere, at Socialdemokratiet påstår, de vil en stram udlændingepolitik, men når alt kommer til alt, tør de ikke at tage de nødvendige tiltag for at komme integrationsudfordringerne til livs, som fx her at sprede vores ghettoer over flere kommuner. Venstre er ved at sparke en åben dør ind, men Peter Rahbek lukker den igen med det samme, fordi han synes, det trækker.


MASCOT arbejdstøj - Billig MASCOT workwear tøj i topkvalitet online her!\nMASCOT - Hvid\nMASCOT Workwear er et internationalt anerkendt mærke inden for arbejdstøj og sikkerhedsfodtøj. MASCOT er kendt for at levere arbejdstøj i topkvalitet til fornuftige priser. Køber du dit tøj fra MASCOT her hos Pro-Dress.com, kan du ovenikøbet spare penge på normalprisen. Da vi har gode indkøbsaftaler med det populære mærke, har vi mulighed for at tilbyde deres arbejdsbeklædning meget billigt i forhold til vores konkurenter. Nedenfor finder du et væld af kategorier, så du let kan finde frem til de arbejdsbukser, arbejdsjakker, t-shirts, overalls, kedeldragter eller andet du mangler fra den anerkendte MASCOT producent af arbejdstøj til alle som ønsker det bedste af det bedste. Her hos os leder du aldrig forgæves efter MASCOT arbejdstøj eller jakker, bukser og andet beklædning fra MASCOT i høj kvalitet. Finder du ikke det du leder efter, er du mere en velkommen til at skrive eller ringe til os.\nMascot Albany Arbejdsbukser\nPris: 885,00 kr\nMascot Palermo Arbejdsbukser\nMascot Pasadena Arbejdsbukser\nMascot Timmins Termojakke\nMascot Whitby Termojakke\nPris: 918,00 kr\nDansk arbejdstøj med fokus på komfort\nMASCOT er en danskejet virksomhed, der leverer tøj til alle typer arbejde og certificeret sikkerhedsbeklædning i Danmark og resten af Europa. På de danske byggepladser og andre udendørs arbejdspladser er MASCOT det mest populære mærke, og også i resten af Europa er de ved at få øjnene op for, at dansk kvalitet også betyder noget. Især er arbejdstøj og sikkerhedssko fra denne danske producent blevet accepteret og budt velkommen i lande som Sverige, Tyskland, Frankrig og mange andre.\nHer hos Pro-dress er vi stolte af at kunne tilbyde det anerkendte arbejdstøj fra MASCOT til fordelagtige priser. Vores kunder kan købe slidstærkt arbejds- og sikkerhedstøj uden at skulle bekymre sig om prisen. MASCOT arbejdstøj passer til enhver tænkelig arbejdssituation og til al slags vejr. Slidstyrken i arbejdsjakker, arbejdsbukser og andet arbejdstøj fra den anerkendte producent er nærmest legendarisk. Køber du MASCOT arbejdstøj, skal du ganske enkelt ikke regne med at skulle skifte arbejdstøjet ud lige foreløbig.\nSe youtube video med MASCOT arbejdstøj nedenfor. filmen giver et godt indblik i, hvordan MASCOT tænker og udvikler arbejdstøjet og fører ideerne ud i deres sortiment af arbejdsbukser, arbejdsjakker og andet arbejdstøj, som vi her hos Pro-Dress.com forhandler.\nMASCOT arbejdstøj er til alle\nUanset om du er chauffør eller vejarbejder og skal gå i flourscerende arbejdstøj, eller om du er smed og skal gå med tøj i 100% bomuld, så kan du være sikker på at finde et stort udvalg af billig MASCOT arbejdstøj her. Der er noget for enhver smag og til alle brancher. Mange af modellerne fåes i flere forskellige farver, så der altid er noget at vælge imellem, når du skal have arbejdstøj fra MASCOT. Arbejdsbeklædning og sikkerhedssko fra det anerkendte mærke passer til både vinter- og sommerarbejde. Hvis der pludselig kommer en rigtig lun efterårsdag, så kan man endda få fx. MASCOT vinterjakker med aftagelige ærmer, og man er derfor forberedt på enhver vejrsituation uanset ens påklædning fra morgenstunden.\nMan kan også vælge en termojakke, som man sagtens kan bruge om efteråret. Når vinteren og kulden rigtig sætter ind, kan man supplere sin termojakke med en vinterjakke udenpå. Med en sådan arbejdsbeklædning kan man være helt sikker på at holde varmen. Der er også et bredt udvalg af arbejdsbukser med aftagelige ben, så man altid har shorts lige ved hånden. Kort sagt er der altid mulighed for at købe billig arbejdstøj fra MASCOT online her hos Pro-Dress.com, som kan dække flere behov på samme tid. Showroom's med MASCOT arbejdstøj.\nSmå, mellem og store virksomheder samt offentlige og private institutioner har mulighed for at booke et møde og komme på besøg i MASCOT showroom. Her bliver de vist rundt af en MASCOT´s Key Account Manager, hvor der er mulighed for at se hele Mascot kæmpe udvalg af arbejdstøj. Det er en unik måde at få et godt overblik over hvilke tøj fra MASCOT, der ville være ideelt at sammesætte i et beklædningsprogram med arbejdstøj eller andet firmatøj.\nKomplet Webløsning fra Mascot til mellem og store virksomheder eller institutioner. MASCOT International A/S kan håndtere hele beklædningsprogrammet i samarbejde med en MASCOT forhandler på en online webløsning. Her hos Pro-Dress.com tilbyder vi endvidere en MASCOT SmartStore, så du kan handle billigt MASCOT arbejdstøj til dine medarbejdere. Du sparer både tid og penge grundet hurtig bestilling, hurtig levering og mulighed for personnavn samt arbejdstøj med logo eller slogan påvarmet. Få personpakket MASCOT arbejdstøjet og sendt direkte ud til virksomhedens medarbejdere. Mange firmaer har allerede benyttet denne service vi tilbyder i samarbejde med MASCOT. Kontakt os på telefon eller per mail og hør mere om alle de gode fordele ved en sådan aftale.\nHistorien om Mascot\nMASCOT blev grundlagt i 1982 under navnet Scan Termo Konfektion ApS af John Kjærgaard Grosbøl. I starten solgte de kun vintertøj, og der kom derfor også en lille isbjørn i logoet. Isbjørnen skulle symbolisere slidstærkt arbejdstøj og brugen af varme materialer. Brugen af gode og slidstærke materialer har MASCOT holdt fast i lige siden. I 1995 kom navnet MASCOT til verden, og firmaet har siden heddet MASCOT International A/S. I en periode på 10 år, fra 1992 til 2002, tidoblede de deres omsætning. Sønnen til John Kjærgaard Grosbøl overtog i 2002 den daglige ledelse af MASCOT. Det er nu Michael John Grosbøl, der er spidsen for virksomheden, og han har siden hans nye stilling opnået omsætningsrekord i 2010, en ny stor fabrik Vietnam og køb samt planer for en ny erhvervsgrund, hvor alle alle de danske aktiviteter skal samles. MASCOT er en virksomhed, der har fuld fart på. Selvom det går hurtigt med udvidelser, glemmer de aldrig grundlagte for deres succes. Den høje kvalitet og de gode priser, er grunden til, at MASCOT er blevet store, og det er grunden til, at de stadig vokser i ind- og udland.\nPro-Dress.com elsker gode danske iværksætterhistorier, og så gør det heller ikke noget, at de kan leve op til vores krav. Historien bag er god at have med, men den store årsag til at du kan købe MASCOT arbejdstøj her hos os er, at de har stor fokus på høj kvalitet. Vi har gode forhandleraftaler med det danske mærke, og derfor er det også hos os, at du finder billig arbejdstøj, erhvervsbeklædning, firmatøj, sikkerhedstøj med mere fra den store danske producent. Pro-Dress.com er stolte af, at kunne tilbyde så bredt et udvalg at arbejdstøj til billige onlinepriser.\nLæs meget mere om MASCOT - klik her.\nMASCOT Knickers/ Shorts.


september | 2014 | PastorJakobsen.dk\nprædiken 9 s e trin\n5. september 2014 Ikke kategoriseretadmin\nNu er det altså ikke fordi jeg er kommet ud af trit med tiden, vi skulle begynde med en adventssalme i dag. Men ærlig talt, det er da så trist at nogle af vore smukkeste salmer kun kan synges til jul eller påske. De tåler nok at blive slidt også resten af året. Det er nu ikke årsagen, men grunden til, at vi skulle begynde med en adventssalme er at denne søndag kan betegnes lilleadvent eller midtvejsadvent. Kirkeåret er opbygget således, at de fleste højtiders tematik gentages på et senere tidspunkt; således har vi også lidt senere på året en lillepåske, og som vi sidste søndag foregreb, den sidste søndag i kirkeåret, dommes søndag, sådan foregriber vi i dag adventens tema: Herren kommer.\nMen hvor adventstiden er præget af forventningen, han kommer når vi tænder det fjerde lys, så er denne søndag kendetegnet ved uvisheden, hvornår mon han kommer. Der er længe til juleaften, og vi skal i hvert fald ikke til at tænke på julegaver allerede nu.\nMen det er netop denne følelse af udskudthed af afstand, som vi i dag må lade anfægte os, for hvem kan garantere os for, at vi overhovedet når at få tændt det første lys?\nJesus gør ikke. Han lader os ikke vide, hvornår han kommer; ligeså lidt som vi ved, hvornår vi får indbrud. Statistisk set er der 2,7 % risiko for at vi får indbrud i år, dvs. 0,076 promille sandsynlighed for, at det lige er i dag vi får indbrud. En så ringe sandsynlighed kan man vælge helt at se bort fra og tage indbruddet når det kommer, eller at gøre som de allerfleste af os gør: låse døren hver dag. Indrette os som om det var i dag, indbrudstyven fik øje på vort hus og ejendele.\nOg så sidder vi alligevel her, som om det ikke er i dag, vi får indbrud – jo, for vi tror låsen holder. Vi har indrettet os med sandsynligheden, men på en måde, så at den ikke passiviserer os, men tillader os at leve lige så frit som om der aldrig kom indbrud.\nDet samme kunsttykke er det nu Jesus appellerer til os om at gøre i åndelig henseende: Leve frit, som kom han nu i dag.\nUmiddelbart, så lyder dette selvmodsigende. Jesu genkomst det er ikke ligefrem det vi sætter øverst på ønskelisten. Det er som om vi har en tanke om, at når Jesus kommer, så stopper al vor gerning, så stopper alt det, der betyder noget, så stopper livet; og vist er det, at al vor gerning må stoppe på den dag. Men Jesu genkomst er ikke en trussel mod livet. Det er en bekræftelse af livet som gudvillet. Men når vi alligevel får denne aversion imod talen om Jesu genkomst og det himmelske Jerusalem, så stiller det et spørgsmål til vores investeringsprofil, hvor har vi investeret vort hjerte, i himmelen eller på jorden, hvor har vi vor skat og vort hjerte.\nVil vi ikke vide af talen om Jesu genkomst og himmelens herlighed, da er det meget betænkeligt, for det er nu engang sådan, at det, der fylder ens hjerte, det kan man aldrig få nok. Har jeg siddet og arbejdet med græsk i et par uger, jamen så er det det, der fylder mine tanker, mine ord, og helst også mine ører, men er det fysik, jeg har siddet og studeret, da vil jeg helst høre ord som inerti, masseacceleration og brydningsspektrum.\nHvorfor skulle det ikke også være sådan om de åndelige ting, medmindre altså, vi har bundet vort hjerte til de jordiske ting? Jesus rammer plet med dagens evangelium, han afslører os, og nu drejer han kniven i såret, så vi ikke skal tage fejl af budskabet: sælg alt hvad du ejer og giv det til de fattige.\nUf, den var ikke rar. Sælg alt og giv det væk. Jo, der er noget godt i at give en gave, det giver en følelse af velvære, af at være et godt menneske, men at give alt. Telefon, computer, bil, hus. Arvesølvet, familiebillederne – alt. Så er det vi for alvor mærker hvor stærkt bundne vi er til alle de jordiske goder. Det er her Jesus vil have os hen. Vi skal erkende, hvor meget det jordiske betyder for os, og hvor let det kommer til at optage hele vort hjerte. Sælg alt hvad du ejer.\nMen må vi slet ikke eje noget? Mener Jesus rent faktisk, at vi skal sælge alt og leve som eremitter i ørkenen? Ikke nødvendigvis. Vi læser jo i det gamle testamente om, hvordan Gud velsigner mennesker, Abraham, Jakob og David, med ufattelige rigdomme. Det ville være hykleri fra øverste instans således at give med den ene hånd og fordømme med den anden. Derfor kan det ikke være meningen. Men der er et aspekt, som vi skal holde nøje fast ved. Gud giver. Gud er den, der giver, og det er det, der gør hele forskellen. At vi modtager alle vore jordiske goder som fra Gud selv og dermed bringer ham vor tak og lovprisning for det.\nMen fristelsen er den, at vi glemmer giveren over gaven. I Mr. Beans Jul, kører Mr. Bean det helt ud i ekstremerne. Han holder jul sammen med sin midlertidige kæreste og det går sådan okay. Så kommer de til gaverne. Hun har en stor pakke med et samleskib indeni, og hvad han har med, må vi lade være unævnt. Mr. Bean kaster sig straks over samleriet og glemmer alt omkring sig. Han ænser ikke hendes tilstedeværelse, og da hun endelig går, skuffet over hans opførsel, kan han endelig uforstyrret hellige aftenen til gaven. Det var jo ikke ligefrem det der var meningen. Når kærestefolk og ægtefolk give hinanden gaver er det selvfølgelig for at glæde den anden, men lige så meget for at give udtryk for hjertets dybeste kærlighed, så at hjertebåndene må blive styrkede.\nSådan er også meningen med Guds gode gaver. Ikke at vi skal glemme Gud. Men at vi, når vi går ude i naturen og ser dens pragt, når vi får lov at nyde et godt måltid mad, når vi sætter os i en blød og dejlig stol med en god bog, at vi da må erkende, hvor god en Gud vi har. Smag og se, at Herren er god, synger salmisten David. Hos ham må vort hjerte være, også når vi glæder os over de jordiske ting. Kan vi ikke det, skubber de jordiske ting derimod Gud ud af hjertet, da står Jesu ord ved magt: sælg alt hvad du ejer og giv det til de fattige.\nMen er vort hjerte hos ham, da må det også ligge os på sinde, at lade dette få udtryk og hvilket udtryk er bedre end dette at leve for de mennesker vi er sat imellem, alle dem, som Gud elsker. Det være sig ved at give af vor egen overflod, det være ved at hjælpe og besøge ensomme og forladte det være ved at bede for og vejlede andre. Ja, det være sig ved at passe sit arbejde samvittighedsfuldt og hjemme at være en god far, mor søn eller datter, hustru eller ægtemand. Kort sagt. Har vi Gud i hjertet må vi lade dette komme til udtryk ved at gøre det gode.\nMen da vil heller ikke Jesu genkomst være en skræk og rædsel. Ingen mand eller hustru frygter jo sin ægtefælles hjemkomst, hvor alt er godt, men længes tværtimod derefter, for at kunne dele det gode med hinanden.\nMen hvor alt er galt er selv den elskeligste ægtefælles hjemkomst uvelkommen. Sådan må også Kristi genkomst være uvelkommen for den, der har bundet sit hjerte til det jordiske og som har viet sit liv til sig selv og til det onde.\nFor på den dag skal vore investeringer vise sig om de holder. Den der alene har investeret i dette liv og i de jordiske ting skal genopleve det store wallstreet krak og stå tomhændede og se alt hvad de har bygget deres liv på smuldre bort. Men de, der har investeret deres hjerte i himmelen, i Kristi fortjeneste, de skal se, hvordan alt de har investeret vokser og bliver til mere og mere, hvordan hele deres liv så at sige giver pote. Med Jesu egne ord: de skal få tusindfold igen. I sandhed en livets dag for livets børn.\nDerfor er Jesu genkomst er ikke slutningen på livet. Det er begyndelsen, begyndelsen på fuldendelsen af den evighedsliv, som er lagt ind i os fra skabelsens morgen af Gud selv.\nLad os derfor ikke vente med at pakke Guds julegave op til jul, men lad os alle dage have de fire adventslys tændte, dåben, prædikenen om syndernes forladelse i Jesu blod, nadveren og bønnen. Da vil han selv komme til os og allerede nu lade evigheden begynde i vore hjerter.\nprædiken 11 s e trin\nO hvad er min syndig glæde bleven mig en gift og pest, gør mig nu mit hore-sæde til et helvedes arrest, hvor enhver letfærdig smil, sårer hjertet som en pil, ja, den mindste hore-mine, fylder mig med helved-pine.\nMed disse ord beskriver salmedigteren Brorson den store synderindes anger og gråd, og en mere præcis gengivelse findes næppe. Der bliver ikke lagt fingre imellem, ikke trukket noget fra og ikke lagt noget til. Det er som at høre en rapporter fra TV, om nutidens prostituerede, som fuldstændig har mistet respekten for sig selv og sit eget liv, som hjertens gerne vil slippe fri, men ikke kan komme ud af dette helvedes arrest.\nHvor det ligner evangeliet således at fremstille tingene nøjagtig som de er uden omsvøb af nogen art. Men hvoraf kommer det, at et menneske kan komme derud, hvor det ikke blot må nyde alle andres afsky, men endog sit eget, hvor et menneske føler sig tilsmudset, selvom det er nyvasket.\nJo, vi forstår det nok, når det er så grelt et tilfælde som prostitution, da må man med en hvis eftertænksomhed komme til at væmmes ved sig selv, anderledes kan det ikke være. Men det er jo så langt fra det eneste tilfælde, hvor et menneske kan blive kvalm ved sig selv, og må sige, som Brorson synger lidt længere nede i ovennævnte salme: Skal jeg mig af verden skynde? Skal jeg hen til strikken gå? Jeg tvivler på, at nogen anden tidsalder har budt på flere tilfælde af dette selvhad end vor egen. Mennesker af i dag har det frygteligt med sig selv, hvad vi direkte kan læse af det store stofmisbrug og af selvmordsstatistikken. Der skønnes gennemsnitlig at være 16 selvmordsforsøg om dagen, heraf er en stor del selvfølgelig forårsaget sygdom, men langt fra alle. Næste halvdelen er sunde og raske mennesker, som har fået nok af det hele, som ikke kan forestille sig at fortsætte livet, enten fordi det synes meningsløst, eller fordi de ikke kan leve op til de forventninger, de stiller til sig selv, det være sig i forhold til arbejde, familie eller udseende.\nMen ved siden af disse grunde finder vi også den, som Brorson haler frem, at mennesket væmmes ved sin egen gerning. Vi så det hos Judas, som slog verdens frelser ihjel. Vi så det hos mange af krigens aktører, dem der stod ved gaskamrene, dem der havde ansvaret for jødedeportationen – de kunne ikke leve med det de har gjort og drog den værste af alle konsekvenser.\nLogisk set er det fuldt forståeligt. Skam dig, lærer vi vore børn, når de har gjort noget skidt. Og det er klart, der er forskel på at være slukøret et par timer over sin udyd og til at tage sig selv af dage, men forskellen består alene i størrelsen. Der er ingen væsensforskel i fortrydelsen, og, det er evangeliets påstand, grundlæggende er der heller ingen væsensforskel i synden.\nFor uanset om det blot er en finger eller et grimt ord, en løgn eller en forbandelse, så har jeg været med til at ødelægge livet enten for mig selv eller for min næste, så har jeg været med til at gøre verden til et dårligere sted at leve. For dette er al synds sande karakter: den ødelægger livet.\nJaja, nu skal præster jo også altid smøre lidt ekstra tykt på. Men prøv det selv efter. Får du det ringere eller bedre af, at der er en, der giver dig fingeren i trafikken? Er det ikke netop sådan en lille ting, der kan være med til at din dag bliver en dårlig dag, at du møder op på kontoret i en utilpas stemning og dermed bringe den vrede du selv mødte videre. Er det ikke netop et lille grimt ord, der kan ødelægge stemningen om et ellers veldækket bord? Det er ikke helt ved siden af, vel? Men dermed bekræfter vi faktisk også dagens temmelig sort-hvide lektielæsning, dette enten eller: Se, jeg stiller dig i dag over for livet og lykken, døden og ulykken. Holder du mine bud skal du leve, men hvis dit hjerte vender sig bort fra mig, så kan jeg i dag forsikre dig om, at du vil blive udryddet.\nAlle Guds bud har det ene formål som han skabte mennesket til: Et godt liv. Derfor læser vi også hos salmisten i den 119’ende salme: Dine love er underfulde, derfor overholder jeg dem. Hvor jeg elsker din lov, hele dagen er den i mine tanker.\nIntet er bedre for mennesket end at vandre efter Guds bud. Gør dette, så skal du leve, siger Herren, og dette gælder helt fra det første bud: du må ikke have andre guder end mig, og til det sidste, du må ikke begære din næstes hus, hustru, træl eller trælkvinde eller noget, der hører din næste til. Gør dette, så skal du leve.\nDet kan altså ikke være mere forkert, end når nogle siger, at et liv i troen er et liv i begrænsning – nej, et liv i troen er et fuldt liv. For det er netop det, som kristentroen siger nej til, der ødelægger livet for så mange, og som også havde ødelagt denne kvinde, vi er samlet om i dag, nemlig synden. Den bringer skam over os, så vi ved refleksionen hverken vover at se os selv i spejlet eller vise os på åben gade, men mest af alt har lyst til at være en mus i sit hul. Ingen skal se os, og heller ingen ønsker at se os. Det er et vældigt vovemod, kvinden lægger for dagen.\nMen det overraskende er det, Jesus gør. Jesus vender sit ansigt mod kvinden, ser på hende og spørger så Simon:\nSer du denne kvinde?\nNej, Simon havde for travlt med at vende blikket den anden vej. Sådan en sæk, skal man ikke se på, men derimod vende ryggen til. Men Jesus spurgte slet ikke, om han så denne luder, nej: ser du denne kvinde, ser du dette menneske.\nHvor det dog ligger dybt i mennesket at gøre som Farisæeren Simon, at gøre et menneske til et med det, det gør, eller det det har gjort. Harry Potter er Harry Potter, også selvom han hedder Daniel Radcliffe og spiser is på Mc Donald. Jamen Kommer vi da aldrig videre? Nej, og jeg husker stadig dengang du, og så kommer det, som aldrig mere skulle nævnes.\nJo, kan vi ikke huske andet, så kan vi i hvert fald huske det de andre har gjort galt, om ikke for andet, så for at vi kan hænge dem op på det senere hen. Sådan er du. Måske siger vi det ikke, men så tænker vi det, for vi har så svært ved fuldt ud at fatte tilgivelsens under – at det, som er sket, er helt udslettet, at det aldrig mere skal anklage os.\nMen denne kunst forstår Jesus sig på. Han ser den kvinde, der er skabt i hans eget billede, han ser det menneske, for hvem han selv hengav sit liv, han ser hendes tro på Jesu tilgivelse – hun elsker meget, fordi hun har fået tilgivet meget. Men du Simon har den store mangel, at du ikke elsker. For du har ikke brug for min tilgivelse.\nHan var jo et godt menneske. Alle så op til ham. Han var et stort moralsk og religiøst forbillede; Han levede virkelig efter Guds bud. Helt modsat kvinden. Selvfølgelig havde han da ikke brug for Jesu tilgivelse. Okay, han var ikke 100 % fejlfri, han havde nogle små bitte fejl, men han stræbte efter at gøre det bedste og det måtte være nok. Men dette er forskellen på Jesus og Simon, Gud og mennesker, at selv dette lille er nok til, at vi i Guds øjne helt er syndere, hvor gode intentioner vi end måtte have. Der er ingen forskel. Alle har vi syndet og mistet herligheden fra Gud, alle bærer vi Guds dødsdom over os. Bare ved dette lille. Jo, for døden er i synden. Den er der som en giftig svampespore i en lækker lagkage. Spiser du af den er du dødsdømt. Her er der ikke forskel på små og store synder, for al synd er grundlæggende et oprør imod livets Gud. For hver en ond tanke har vi stået på Gabatta og råbt: korsfæst, korsfæst og sat os selv under Guds fordømmelse; vi vendte Gud, vi vendte livet ryggen.\nForstå mig ret. Dette handler ikke om, at vi er dårlige mennesker, men det handler om, at vi ikke må følge Simon i denne løgn, at mene ikke at have brug for Jesu tilgivelse.\nAlle har vi brug for Jesu tilgivelse og alle må vi komme til Jesu fødder og tage imod hans lidelse og død. Ingen er for from, heller ingen er for ringe. Netop dette er, hvad vi skal lære af kvindens eksempel. Så usselt et menneske. Også hende var der plads til hos Jesus, også til hende lød det lige så frit og rent: Din tro har frelst dig, gå bort med fred.\nSå lad os da følge kvindens eksempel, ikke udi hendes mange synder, men ved at knæle ved Jesu bord. Her bliver vi set med Guds kærlige øjne, hver og én, store og små, idealvægtige og realvægtige. Alle må vi komme til Jesu fødder og få livet igen, et liv i frihed, et liv i evighed, et liv i kærlighed, kort, et virkeligt liv, et liv med mening.


Apple Watch Series 7 bliver større end de nuværende ure | ON X\nDe kommende nye Apple Watch, der forventes til september, bliver sandsynligvis en smule større end de nuværende.\nÅrets nye Apple Watch-modeller, der formodentlig kommer til at hedde Series 7, bliver større end de nuværende. Dog ikke ret meget. De to nye størrelser bliver 41 mm og 45 mm, og de erstatter 40 mm og 44 mm. Oplysningerne stammer fra en leaker på det kinesiske socialemedie Weibo.\nDet vil i givet fald ikke være første gang, at Apple ændrer størrelsen på Apple Watch. Det oprindelige ur, der blev lanceret i 2015, kom i størrelserne 38 mm og 42 mm. I 2018 ændrede Apple det til 40 mm og 44 mm i Series 4. Nu kommer der så altså endnu en ændring. Det er uvist om de eksisterende urremme kan bruges til den nye størrelse uden videre. Det kunne de sidste gang, Apple ændrede størrelsen, så mon ikke det sker denne gang også. I følge kilden til oplysningerne om de nye størrelser, bliver det tilfældet.\nTidligere har vi hørt, at Apple Watch Series 7 får en mere kantet design, med en større skærm ala billedet øverst.\nDet forventes, at Apple vil lancere Apple Watch Series 7 sammen med nye iPhones på et event i næste måned.


AMU & VEU - Udviklingscenter Syd\nAMU står for Arbejdsmarkedsuddannelse. Formålet med AMU kurser er et give faglærte og ufaglærte medarbejdere muligheden for at dygtiggøre sig indenfor deres område. AMU kurser er åbne for alle, men prisen afhænger af, om du er i AMU målgruppen. Det er du typisk, hvis din højeste uddannelse er en erhvervsuddannelse.\nVEU står for Voksen Efteruddannelse. Alle medarbejdere har ret til efteruddannelse, og for at virksomhederne ikke skal håndtere denne opgave selv, har vi i Danmark oprettet VEU-centre, der skal hjælpe virksomheder med at håndtere denne opgave. VEU-centeret har overblikket over de mange muligheder for efteruddannelse der er i området, og kender mulighederne for økonomisk tilskud og godtgørelse i forbindelse med uddannelserne.\nDu kan læse om VEU godtgørelse her.\nVi er en del af VEU Center Syd\nEn af vores opgaver er at hjælpe lokale virksomheder med at løse udfordringen med kurser og efteruddannelse. Derfor tager vi ud og besøger virksomheder for at hjælpe med at afdække behovet for nye kompetencer, både nu og her og for at være klar til fremtiden.\nVi skræddersyr ganske enkelt løsningerne til den enkelte virksomhed, så vi tager udgangspunkt i både virksomhedens udsving i arbejdsopgaver og hvad den enkelte medarbejder kan i forvejen og skal kunne i fremtiden. På den måde sikrer vi et så effektivt forløb for alle, både økonomisk og tidsmæssigt.\nSkal vi hjælpe din virksomhed? Kontakt os nu.\nHvis du er blevet ledig kan du via jobcenteret blive inviteret til uddannelsesdagen. Her kan du få dig et overblik over alle dine uddannelsesmuligheder i Haderslev. .


Sommer ved søen er aflyst - men alternativ løsning er på vej | jv.dk\nNormalt stimler rigtig mange koldingensere sammen til Sommer ved søen - men ikke i år, hvor koncertrækken er aflyst på grund af corona. Arkivfoto: Søren Gylling\nSommerens store musikalske fester Sommer ved søen, Stella Polaris, Grøn Koncert og Opera på Skamling bliver aflyst. Der er dog håb for sommermusik i en eller anden form, lyder det fra MusikKolding.\n07 apr. 2020 kl. 17:00\nKolding: Hver sommer trækker især Grøn Koncert og Sommer ved søen tusindvis af koldingensiske koncertgæster til, men sådan bliver det ikke i år.\nSom så mange andre af sommerens arrangementer er de to store trækplastre blevet aflyst på grund af corona-epidemien, fortæller Rikke Molberg, eventkoordinator hos MusikKolding, der står for at arrangere Sommer ved søen og koordinerer Stella Polaris, Opera på Skamlingsbanken og Grøn Koncert.\n- Som resten af oplevelsesbranchen er vi super ærgerlige over, at vi ikke kan få lov til at gennemføre det, vi har gået og planlagt, og at vi ikke kan give byen det, den plejer at få, men vi følger selvfølgelig alle de råd, regler og påbud der er, siger Rikke Molberg.\nSom resten af oplevelsesbranchen er vi super ærgerlige over, at vi ikke kan få lov til at gennemføre det, vi har gået og planlagt, og at vi ikke kan give byen det, den plejer at få.\nRikke Molberg, MusikKolding\nSelvom de fire store musikfester bliver aflyst, så håber Rikke Molberg snart at kunne løfte sløret for en alternativ løsning.\n- Vi arbejder på at finde en alternativ løsning til Sommer ved søen, hvor vi stadig kan give publikum noget til sommer. Det kommer vi forhåbentlig nærmere efter påske, siger hun og tilføjer, at også Grøn Koncert undersøger mulighederne for en alternativ løsning.\nÅrets aflysning af Sommer ved søen kommer ikke til at have de store konsekvenser for MusikKolding og kommende års koncerter, understreger Rikke Molberg.\n- Vi mister indtægterne fra barsalget, men vores format er jo lidt anderledes, fordi det er gratis arrangementer, så der er ikke billetindtægter, siger hun.\nKulturnatten plejer at samle i mange tusinder: Sommerens stø...\nFejring af Genforeningen lader vente på sig: Sangerfest og m...\nFesten er udskudt: Barer og restauranter rammes hårdt af for...\nSommer ved Søen bliver til hemmelige popup-koncerter\nSmittetrykket viser fortsat gode takter i kommune med landsdelens mest ærgerlige corona-tal\nTyv stjal fiskeudstyr til 18.000 kroner